text:
Duncas.
Sa chistioni iat a èssiri longa meda, ma innoi mi bollu e mi depu firmai asuba de unas cantu cosas sceti.
Cumentzu narendi ca deu seu po un’ortografia standard de su sardu, cosa chi circu de ponni in sa pràtica de su trabballu miu.
Unu standard ortogràficu po sa scola, po s’amministratzioni pùblica, po sa televisioni, po is giornalis, po sa publicidadi e po totus is campus de sa vida. Po mei sa lìngua sarda est una.
Ma connòsciu sa stòria nosta, e mi depu ponni in sa conditzioni de cumprendi. E intzaras candu intendu, o lìgiu, is fueddus campidanesu/logudoresu o cosas aici, ddu sciu ca est una cosa perigulosa, ma sciu puru ca s’ant avesau a èssiri ischemàticus, a partziri sa realidadi po categorias.
E no mi spantu po custu. No mi pongu a tzerriai.
Sa lìngua sighit sa vida, no fait a fai s’imbressi, e fortzis, in su benidori, candu eus a lompi a fai una revolutzioni, a cambiai sa Sardìnnia, nisciunus at a imperai prus su fueddu campidanesu o logudoresu. Si nd’eus a scaresci de totu, no nc’at a èssiri prus su mesudì e sa tramuntana, e Logudoro e Campidanu no s’ant a podi nomenai prus po lei. Po imoi circu de cumprendi poit’est ca in sa conca nosta de sardus sigheus a aguantai custas categorias, poit’est ca no arrennesceus a si ndi scapiai de is luoghi comuni chi teneus. Est totu curpa de Dante? O de Wagner? O de sa categoria de is acadèmicus?
Podit èssiri ca issus apant fatu, fatzant, sa parti insoru, antzis est aici, ma custa cosa si depit bastai po cumprendi is cosas beni e po podi aprontai interventus de profetu?Custu chi seu imperendi innoi est unu standard ortogràficu, chi tenit a fundòriu is normas chi de tempus meda totus is “operadoris” de lìngua e cultura sarda imperant, totus, in totu sa Sardìnnia.
Sa vocali paragògica no si scrit, s’acabbada de is verbus est regolarizada, s’allobadura de is consonantis est regolarizada.
Asuba de custas cosas (e àteras puru, ma custas funt is de prus importu) seus totus de acòrdiu. E custu no est giai unu puntu bonu, chi pentzaus a sa situatzioni chi ddoi fiat sceti una dexena de annus fait (pongu custu tretu de tempus poita ca m’arregordu ca mancu deu scriemu aici comenti seu fadendi innoi)?
In calichisiat arrexonamentu chi si fait asuba de sa lìngua sarda custu puntu iat a depi bessiri sèmpiri a pillu, ma, a dolu mannu, oramai, nisciunus ndi chistionat, mancu is chi dd’iant a depi fai po studai su fogu de is polèmicas: est prus profetosu po medas chi sa pampa siat sèmpiri arta, poita ca aici nisciunus si depit scartzai de sa trincea sua.
Ma deu pentzu ca siaus arribbendi a sa solutzioni meda de prus de su chi calencunu si bolit fai crei.
Sa solutzioni s’agatat giai aìnturu de s’ogetu mannu de disacòrdiu: sa LSC.
Sa LSC duncas.
Partu de unas cantu notixeddas po nai su chi no mi torrat meda. Est unu parri su miu e balit po su chi est. Ma mi serbit po lompi a su suci de s’arrexonamentu chi bollu fai. Pigaus su documentu ufitziali chi si podit agatai puru in su situ de sa Regioni Sardìnnia.
pàgina 6:
Intre unu resurtu limba e un’àteru lingua, non s’est tratadu de imbentare un’ìbridu ipotèticu (comente diat èssere *lingba), ma de seberare unu resurtadu chi est prus identitàriu a manera linguìstica: limba.
Innantis de totu: ita bolit nai prus identitàriu a manera linguìstica? Custa cosa no est crara meda. Podit èssiri unu critèriu custu? E poita invecis àteras bortas si sighit unu critèriu etimològicu?
Pigaus sa lista de fueddus amostaus po fai biri su scioberu chi est istètiu fatu in sa LSC: si bit luegus ca su critèriu est cussu etimològicu.
Si scerat po fintzas de tenni in contu unu momentu x (ics) in su passàgiu de su latinu a su sardu, candu incapas nd’est arruta sa -M finali de su casu acusativu.
A custu critèriu si cunformant is esèmprus: BOE<BOVE(M), FUNE<FUNE(M), FRORE<FLORE(M), PANE<PANE(M) e aici sighendi.
Ma custu critèriu, a bortas, no ddu sighint a sa perfetzioni.
Ddu podeus biri in unus cantu fueddus: CHELU<COELU(M), AGHEDU<ACETU(M), FARCHE<FALCE(M) e aici sighendi.
Duncas: eus cumprèndiu ca is critèrius funt medas, ma in custu casu sa LSC fait intrai, no si cumprendit beni su poita, una modalidadi gràfica “italiana”, sa H, po inghitzai a una letura e pronùntzia de sa velari chi agataus in un’àrea de sa Sardìnnia e chi totus is sardus connoscint beni.
In custu casu sa LSC lassat a una parti sa corrispundèntzia scheta chi fiat imperendi innantis (FUNE<FUNE(M)), e imprassat un’àteru critèriu; ma sa cosa mellus no iat a èssiri istètia a lassai is cosas comenti fiant e inghitzai a una letura a sa latina, velarizada?
Cun CENTU, CELU, AXEDU (o AGEDU), FARCE si podiat fai una proposta prus “econòmica”, imperendi sa H sceti po is fueddus bessius de QUI, QUAM e aici sighendi.
Su sentidu chi bireus innoi est de tirai de prus concas a su sardu centru-setentrionali, cunsiderendi prus de importu sa pronùntzia chi no s’ortografia. Su sistema ortogràficu italianu, in custu casu, no rapresentat unu strobbu. Antzis.
Su critèriu pigau po FIGIU<FILIU(M) no est craru meda. E mancu cussu po ABBA<AQUA(M). Custu fueddu sighit su critèriu de LIMBA, ddu bireus beni: sighit s’idea ca siat su scioberu “prus identitàriu a manera linguistica…”. Deu sigu a no cumprendi ita bolit nai custa fràsia.
S’osservatzioni, mesu sèria e mesu stròllica, chi mi bessit est ca nisciunus, mancai custus fueddus siant aici fortis, identitàrius, narat LIMBÌSTICU o ABBÀTICU.
Apustis, candu sa LSC depit scerai comenti si scrit SARDEGNA (pàgina 27) donat sceti una possibilidadi: SARDIGNA.
Est a nai: po su fueddu chi iat a depi èssiri a su gradu prus artu de identidadi, su nòmini de sa terra innui seus nàscius e pàscius, si fait un’ecetzioni e si pigat unu grafema de s’italianu chi no s’agatat in sa lista de is grafemas chi depeus imperai po scriri. Poita?
Custas cosas, e àteras puru, no ddas cumprendu beni.
Pruschetotu candu calencunu narat ca s’emus a depi stesiai de s’alfabetizatzioni italiana, de sa fonologia italiana, de sa colonizatzioni italiana.
Podit èssiri una possibilidadi cussa de si ndi stesiai de su sistema ortogràficu italianu?
Certu.
Ma intzandus no nci depestus pentzai innantis? Chi custu sistema ortogràficu, sa LSC, est istètiu pesau, fatu, po is documentus amministrativus in bessida de sa Regioni, podit imoi èssiri imperau po rapresentai totu su sardu? Calencunu narat ca sissi, fait, bastat a studiai pagu pagu e a tenni unu certu gradu de astratzioni, tanti sa scritura est una conventzioni. E intzandus LIMBA, chi boleus, ddu podeus ligi lìngua. Depeus fai a sa moda inglesa: ddu scint totus ca ONE si ligit uàn.
Fatzu unu giogu: poita no provaus a ligi limba su fueddu LÌNGUA? No est su critèriu etimològicu cussu chi at incarrerau su scioberu de is fueddus de sa LSC?
In sa LSC no s’amostant sèmpiri su fueddu latinu chi est s’arrèxini de su fueddu sardu?
Ma in custu casu, m’at a nai calencunu, ant sighiu unu critèriu identitàriu, sa traditzioni.
Ecus.
Intzandus: si ndi depeus o no stesiai de sa traditzioni? E chini ddu dicidit? E candu?
Sa beridadi, pentzu deu, est ca emus a depi cumentzai a revolutzionai sa vida nosta de sardus.
Seu de acòrdiu meda candu calencunu narat ca su fatu de si ndi torrai a pigai sa lìngua nosta, in totu e po totu, andat paris cun su fatu de si ndi torrai a pigai sa vida nosta, sa terra nosta, s’istòria nosta.
Cun su fatu de no lassai prus chi siant is àterus a decidi asuba de sa sorti nosta.
Ma po comenti funt andendi is cosas, nosu, is sardus, imoi no seus capassus de fai revolutzionis. E intzandus, a s’interis, a pagu a pagu, podeus e depeus trabballai po lompi a sa cosa mellus.
Sa cosa mellus, imoi est sa de tenni un’idea prus crara de comenti depeus trabballai, e duncas de serrai puru sa chistioni de s’ortografia, ca no est, torru a nai, sa cosa prus de importu. Fortzis emus a depi trabballai de prus e mellus a normalizai sa lìngua nosta, a dda sotzializai (passaimì su fueddu), po lompi a dda standardizai.
In contu de ortografia intzandus, chi depeus sperimentai, sperimenteus diaderus.
E proveus a si coordinai, a trabballai impari. Provaus a assetiai sa polìtica linguìstica, de manera chi totus is operadoris scipiant ita depint fai, provaus a biri is cosas chi faint is àterus, a apariciai is interventus cun scèntzia, annu po annu.
E duncas, po serrai su circu, seu arribbau a su suci des’arrexonamentu.
Sa LSC s’amostat su chi podeus fai: aìnturu tenit giai unu certu gradu de sperimentatzioni, a bortas fintzas una dòpia norma, duas possibilidadis.
Est aici. Nisciunus narat nudda po custu.
Candu est bessiu a foras ca no fadiat a imperai sceti lu, la, lis, po sa funtzioni de ogetu e ant dicidiu de ponni puru sa “varianti prus meridionali” (sigumenti seus totus paraus in pitziri e atentus a is fueddus pongu is virgoleddas) ddu, dda, ddis, nisciunus at tzerriau agitòriu.
E mancu po su fatu ca podeus imperai a prexeri los/las o is. Dòpia norma innoi puru.
Candu invècias calencunu chistionat de dòpia norma, o sceti de ammanniai sa norma chi giai ddoi est, ddi tupant luegus sa buca. Est unu nemigu de sa lìngua.
Perou, is pròpius, mancai, si faint s’esèmpiu de su catalanu. Ecus, su catalanu: iat a bastai chi andessint a circai in Wikipedia po scuberri ca:
Standard Catalan, virtually accepted by all speakers, is mostly based on Eastern Catalan, which is the most widely used dialect. Nevertheless, the standards of Valencia and the Balearics admit alternative forms, mostly traditional ones, which are not current in eastern Catalonia.
The most notable difference between both standards is some tonic ⟨e⟩accentuation, for instance: francès, anglès (IEC) – francés, anglés (AVL). Nevertheless, AVL’s standard keeps the grave accent ⟨è⟩, without pronouncing this ⟨e⟩as /ɛ/, in some words like: què(‘what’), or València. Other divergences include the use of ⟨tl⟩(AVL) in some words instead of ⟨tll⟩like in ametla/ametlla (‘almond’), espatla/espatlla (‘back’), the use of elided demonstratives (este ‘this’, eixe ‘that’) in the same level as reinforced ones (aquest, aqueix) or the use of many verbal forms common in Valencian, and some of these common in the rest of Western Catalan too, like subjunctive mood or inchoative conjugation in -ix- at the same level as -eix- or the priority use of -e morpheme in 1st person singular in present indicative (-ar verbs): jo compre instead of jo compro (‘I buy’).
E chi no bastat:
The vast majority of linguists hold that Catalan and Valencian are the same language, a position that is also shared by the majority of Valencian scholars. The official regulating body of the language of the Valencian Community, the Academy of the Valencian Language (AVL) also declares the linguistic unity between Valencian and Catalan.
Unidadi linguìstica, ecus.
Deu no bollu duas lìnguas, e mancu duas ortografias. Bollu unu sistema ortogràficu chi potzat èssiri imperau de totus. Deu no bollu sciorrocai su chi est istètiu fatu de is àterus ma pigai su bonu chi eus fatu totus. Deu no tengu sa solutzioni ma mi parit de dda biri ananti a mei, a nosu. Nci bolit un’èquipe de personas chi torrit a trabballai asuba de su sistema ortogràficu, personas cumpetentis e connoscidoris de sa realidadi. No est prus possìbili arrexonai cun sa teoria sceti.
Chi no podeus ponni manus in is cosas chi no andant beni, intzandus lassaus stai totu. E no seu chistionendi de lìngua sarda, ma de Sardìnnia.
Deu pentzu ca s’ortografia siat un’aina e no s’iscopu. E intzandus depit èssiri a su servìtziu de totus.
Cristian Urru
© RIPRODUZIONE RISERVATA


c: text/html

text:
Tito Gobbi/Coro del Teatro alla Scala, Milano/Coro e Orchestra del Teatro dell'Opera, Roma/Orchestra del Teatro alla Scala, Milano
Ha MyзыkaлbHoM пopTaлe ЗaйцeB.HeT Bы MoжeTe бecплaTHo ckaчaTb и cлyшaTb oHлaйH пecHи Tito Gobbi/Coro del Teatro alla Scala, Milano/Coro e Orchestra del Teatro dell'Opera, Roma/Orchestra del Teatro alla Scala, Milano B фopMaTe mp3. Лyчшaя MyзыkaлbHaя пoдбopka и aлbбoMы иcпoлHиTeля Tito Gobbi/Coro del Teatro alla Scala, Milano/Coro e Orchestra del Teatro dell'Opera, Roma/Orchestra del Teatro alla Scala, Milano.

robotstxt: allowed

filter: keep


text:
Lu naramus finas pro inditare chi no est galu arribbadu su note, es.: non ti nch'andes, est galu chitzo.
In prus, tenimus sos derivados "chitzulanu, chitzanu" chi currispondent a s'ital. "mattiniero", es.: est una pessone chitzulana.
Su lat. citius est sa forma cumparativa de s'av. cĭtō (ital. 'presto, prontamente, rapidamente, celermente, in fretta').
Est craru chi non podimus impreare "chitzo" pro s'ital. "presto" in su sentidu de 'entro breve tempo, tra poco'. Pro custu est prus addatu su faeddu "luego", es.: Oe est lunis, nos bidimus giòvia? Eja, a luego! E "Luego su guvernu at a ammaniare una lege noa pro sa limba sarda".
Est su "luego", chi como, a dolu mannu, semus perdende, in favore de s'italianismu "fra pagu"!


text:
Cantadores de Torpè__________________Maria Zosepe Funedda
PRO UNA ZOVANA CHI SI EST COJUADA CHENA SU PIAGHERE 'E SA FAMILIA (otavas serradas)
Sa zovana
Unu parrer bos pedo sos parentes
si poto custa grassia cuncidire
discurride e pensade che prudentes
ch'est modu de non potere ispuzire
sos suos sono bonos e potentes
potene in altu gradu presumire.
Nazi a l'ammitire azis cumbeniu?
ca mi bi at causadu tantu geniu.
Su babbu
Si ti geniat cussu est totu in donu
averti, donzi modu, e cunsidera,
est bessida sa fama e i s'issonu
chi ses che una monza verdadera
ite narrer det aere donzi 'onu
finamentas sas aes de s'aera
cunsidera chi t'an a dare afrustu
po chi a su gradu tou no est custu.
Sa zovana
Si menzus mind'at bennidu in podere
a mie non mi causat ispantu
de sa pessone mea so sa mere
nissune si maltratet gai tantu
po chi fago su meu piaghere
m'abrazzo s'allegria, su piantu,
s'a cantos mi fagheren chin s'ispada
un'ucone pro custu semper b'ada.
Su frade
Si sighis chin cussa intenzione
non ses prus cudda dilicada prella
mi cumbenit chi jeo t'abbandone
che cando mai mi esseres "sorella"
d'esser gai mancante una pessone
mi paret chi b'at tropu gautella.
Prima fis che istella orientale
e i como non pares cudda tale.
Sa zovana
Non ses tontu e faeddas che ignorante
chin grande debbilesa e in boleu
cust'est su preziosu diamante
ch'est agradadu a su geniu meu
ja ti apo ubbididu su bastante
chi fia tribbulada e chin anneu.
Est dae Deus postu o elegidu
e pro me non b'at ateru partidu.
Sos parentes
Como ja as seberadu a cumprimentu
ja nollu das de coro s'altivaju
a d'ite torrat su presumimentu
a ti leare unu tristu massaju
ell'a chie pagadu no as chin bentu
pensabi e rifliti addaju addaju,
pro nois totu a ispantu est servidu
a ti leare unu moro a maridu.
Sa zovana
Chin faeddos sinzeros mi rempello
e chin justas propostas bos imploro
non so no prus dudosa ne lu apello
c'amo su chi mi palpitat in coro
ca lu connosco 'ene e lu rivello
ch'est veru Cristianu e no est moro.
dae coro l'adoro a donzi istante
po chi de gradu siat minguante.
Sos mannos
L'istimas e lu miras chin disgustu,
Columba, de su tou parentadu,
pruite tue chin menzus de custu
prus de chentu 'ortas nde as torradu,
mentres oje nos servit de assustu
su t'idere abbassada de su gradu
un'umile massaju til'as leadu
e dotores de leges nde as torradu.
Sa zovana
Non timedas chi reste chin impudos
ne i su coro meu est annuzadu
dutores puru binde at tustorrudos
pius de calicunu furesadu,
ca caminan pro mesu 'e sos azudos
comente at s'iscritura relatadu,
custu m'est geniadu e depo amare
dies cantu in su mundu apo a durare.
Su frade
Si duras in su mundu e tenes vida
de su chi ti nar'eo non ti colas
prite non faghes in cambi unida
chi no isparghes sas alas e bolas
mira chi in sas fiamas atrivida
tue a ogros videntes tinde imbolas
e de poi si ses in patimentu
sos tuos non ti dana assistimentu.
Sa zovana
Sos meos non nde apedas cuidadu
si sa pessone mea tenet pena
bastante mi lu ap'eo causadu
bortademi sas palas che anzena
a essere custu afetu cambiadu
no at a essere pessone terrena,
fines custa cadena a la segare
det essere cantu m'an a interrare.
Su babbu
Pro finis si dezzidit s'argumentu
s'inserran sos mutivos totu in d'una,
Deus bos jompat a su cumprimentu
chi lughedas comente sole e luna,
bos siat in favore donzi 'entu
potedas olobrare sa fortuna
chin fortuna logredas sos disizos
a gustu 'ostru, de fizas e fizos.
Comente bollu prego interamente
gai Deus bos potat assistire
unu parrer bos pedo sos parentes
si poto custa grassia cuncidire.


text:
Lughe costante in tempos relativos (2)
Sa prima risposta a Robertu Bolognesi no est bastada. Issu at acraradu su sentidu de sa duda chi tenet in sos cummentos de su blog suo, ue nd’est sighida cust’àtera arresonada:
eeeeeeee! non b’apo cumpresu un chibudda! Ma deo bolíat cumprender una cosa simple meda: si su tempus non est costante e sa velotzidade “In fisica, la velocità è definita come la derivata della posizione rispetto al tempo, ovvero il tasso di cambiamento della posizione in funzione del tempo.”, comente faxes a definire ke costante cussa de sa luxe? Comente dda mesuras, si velotzidade est (grossolanamente) Spazio/tempo, si su tempus non est costante? Comente mai, si su tempus cambiat non cambiat sa velotzidade? O cussa de sa luxe est una velotzidade “atemporale”? E ita buginu diat cherrer narrer?
Apo cumpresu ite punnas de cumprèndere. Ma no apo cumpresu si s’anneu est in sa matèmatica o est chi apo illotriadu tropu su brodu, o ambos.
Comente si siat, sa risposta in curtzu est chi sa luxe no est una balla, e duncas, cudda definitzione de velotzidade, pro sa luxe, non balet. Ca sa lestresa de sa luxe est, de una manera, “atemporale”.
Sa risposta pagu pagu prus longa est in arribu
Iseta: sa luxe est un’unda, ma puru una partixedda, o no? Massa non nde tenet: pro cussu est ca sa definitzione normale de velotzidade non balet? Non mi nche pongas in mesu cuntzetos metafisicos a tipu “atemporale”, ca tando non ti sigo prus. E lassa stare is formulas, comente at nadu Hawking!
Ma cun bona paxe de Hawking, chi a mie no agradat, deo sigo a Galileo
« La filosofia è scritta in questo grandissimo libro che continuamente ci sta aperto innanzi a gli occhi (io dico l’universo), ma non si può intendere se prima non s’impara a intender la lingua, e conoscer i caratteri, ne’ quali è scritto. Egli è scritto in lingua matematica, e i caratteri son triangoli, cerchi, ed altre figure geometriche, senza i quali mezzi è impossibile a intenderne umanamente parola; senza questi è un aggirarsi vanamente per un oscuro laberinto. »
A parte sas brullas, nch’as bogadu sa braja dae su fogu. Sa luxe est radiatzione de su campu eletromagneticu, sa lestresa sua, c, est una costante universale, indipendente dae sa mecànica de sos corpos in motu, chi dipendet petzi dae sas propriedades elètricas e magnèticas. Sa luxe non tenet massa in pasu, ca no at pasu. Non b’at perunu sistema de riferimentu ue sa luxe abbarrat firma e duncas sa luxe non tenet perunu tempus pròpiu, comente imbetzes est pro una balla o una nae. Cando tue usas sa definitzione de velotzidade comente “tasso di cambiamento della posizione in funzione del tempo”, cussu “tempo” est su tempus pròpiu, est a nàrrere su tempus de su sistema de riferimentu ue s’ogetu est firmu in su spàtziu. Est a nàrrere chi sas velotzidades sunt medidas in funtzione de su tempus pròpiu. Ma si, pro sa luxe, su tempus pròpiu non tenet sentidu, tando custa definitzione de velotzidade non tenet sentidu, semper pro sa luxe.
Custu non cheret nàrrer chi pro sas cosas chi tenent sa matessi natura de sa luxe non si podet bogare a campu una velotzidade. Si podet, petzi ca, imbetzes de la medire in funtzione de unu tempus pròpiu chi non tenet sentidu, si mesurat in funtzione unu parametru temporale chi, in fines, dipendet dae sa lestresa c e est cunformadu in manera chi sa lestresa resurtat c in cale si siat sistema de riferimentu, comente est in natura. In beru, pro sas cosas che sa luxe sa velotzidade est una cantidade pagu utilosa e si preferit de usare àteras cantidades fìsicas pro las istudiare e cumprèndere.
Balla, immoe carki cosa dd’apo cumpresa! M’est craru ki sa dimensione de sa luxe est una dimensione totu diversa de sa dimensione de una cosa ki podet puru esser firma. Su ki ancora non cumprendo est comente, tando, si podet carculare custa velotzidade. Sa velotzidade de sa luxe in se non mi creat probblema, ma sa mesura emmo. Ita bolet narrer tando c0=299 792,458 km/s? Custa est sa velotzidade de sa luxe pro unu ki est in sa terra? Ma su valore carculadu–non sa velotzidade in se–tando diat deper cambiare si unu est viagende a una velotzidade acurtzu de sa velotzidade de sa luxe. Si su tempus in cussa “astonave” inue deo fatzo sa misuratzione passat prus a bellu, tando su valore de sa misuratzione diat esser prus mannu. O no?
Provo a sighire a acrare carchi puntu:
No est sa dimensione chi est diferente est su cumportamentu fìsicu chi est diferente. In natura esistint diferentes castas de ogetos fundamentales (partixeddas). Si podent ponner, a sa grussa, in duas bandas, sos chi tenent massa in pasu (pro nàrrere sos eletrones, sos quarks, su chi meda a sa grussa namus matèria, ma non custa ebbia) e sos chi non tenent massa in pasu (pro nàrrere sos fotones de su campu eletromagnèticu, e duncas sa luxe, ma fintzas sos gluones chi sunt pagu connodos e forsis, si esistint, sos gravitones). Sas leges fìsicas chi espricant su cumportamentu de custos ogetos devent tenner contu de custu fatu (chi tenet unu ligàmene cun su campu de Higgs, ma est un’àtera chistione) e duncas b’at leges fìsica diferentes pro ogni casta de campu e de partixedda.
S’oriolu chi tenes tue, ti benit dae pompiare sa chistione de sa lestresa de sa luxe a s’imbesse de comente si faxet in fìsica. Ti fatzo un’esempru e bidimus si ti s’acrarat mèngius sa chistione. Pone su casu chi b’apat un’essida fonètica particulare in unu de sos dialetos sardos. E pone chi, cunforma sa teoria fonologica atzetada, custa pronùntzia non si podat cumprèndere. Tue ite dias faxer? Dias sighire a pretèndere chi sa teoria est giusta e ti nd’afutis de custa pronùntzia, o dias proare a mudare sa teoria de manera chi bi capant custa pronùntzia impare a totu sas àteras chi giai connosches e cumprèndes?
Si comente non ses classitzista, penso chi dias seberare sa de duas. Pro sa luxe est sa matessi cosa.
Chi sa lestresa de sa luxe siat una costante est unu datu de sa natura. Ti lu narat s’esperimentu de Michelson e Morley de su 1887, ti lu narant totu sos esperimentos fatos fintzas a oe. Duncas sa chistione no est comente faxet sa lestresa luxe a abbarare costante in unu sistema ue su tempus est relativu. Sa chistione est comente faxes tue a fraigare una teoria chi resessat a mantènnere a pare sa costàntzia de sa lestresa de sa luxe cun totu su restu de sos datos sperimentales de sa fìsica chi connosches. Einstein at propònnidu una teoria ue a fundamentu si mantenet sa costàntzia de sa lestresa de sa luxe e su printzìpiu de relatividade de Galileo (ma cun leges fìsicas e cuntzetos de forma diferente dae sos de Galileo-Newton). Ma pro chi sa teoria esseret abbarrada cuncorda, at devidu illascare sos cuntzetos de spàtziu e de tempus. E sa natura at datu resone a Einstein, ca totu sos esperimentos fatos a pustis ant cunfirmadu s’allonghiadura de sos tretos temporales.
Est craru chi una teoria chi siat cuncorda e fraigada subra su printzìpiu de sa costàntzia de sa lestresa de sa luxe, non at a poder andare mai contras a custu printzìpiu. Si proas a scuntrobare sa costàntzia de sa lestresa de sa luxe cun sa teoria de Einstein, otenis chi abbarrat costante, ca tenet custu comente fundamentu. Si proas a scuntrobare sa costàntzia de lestresa de sa luxe cun sa teoria de Newton, otenis chi no abbarrat costante. Ma sa teoria de Newton est isballiada pro su chi pertocat sa luxe. Si cheres est una forma de tautologia.
Comente si faxet a medire sa lestresa de sa luxe? B’at maicantas tècnicas diferentes. Si podet mesurare deretu sa lestresa de sa radiatzione luminosa, siat cun esperimentos fatos in sa terra, siat osservende ogetos astronòmicos meda atesu. Si podent mesurare sas costantes de su campu eletromagnèticu e dae cussas carculare c. Si podent mesurare sa frecuèntzia e sa longària de unda de unu corfu de luxe e dae cue semper carculare c … e gasi sighende.
Totu custas mesuras sunt cuncordas intro s’errore sperimentale.
Como t’as a domandare pro ite c0=299 792,458 km/s non tenet errore. Proite ca essende totu sa mecànica, s’eletromagnètismu, sa fìsica moderna in generale, basada a pitzu de su prìntzipiu de sa costàntzia de sa lestresa de sa luxe, s’est detzisu, pro cuntratu, de stabilire pro c unu valore pretzisu e de nche mòvere s’errore in sa medida de sas unidades de mesura de spàtziu e tempus. Chi difatis sunt definidas pròpiu in base a c:
* Su metru est “su tretu chi faxet sa luxe in su spàtziu bòidu in 1/299,792,458 de unu segundu e tempus”
* Su segundu est “Su tempus de 9.192.631.770 perìodos de sa radiatzione currispondente a sa transitzione intre sos duos livellos iperfines de su stadu fundamentale de s’àtomu de Tzèsiu 133″, chi essende radiatzione eletromagnètica, pertocat semper c.
Pensa chi in sa fìsica subnucleare est cosa fitiana su cuncordu de ponner c=1.
Apo cumpresu una cosa: sa costante de sa velotzidade de sa luxe est cunfirmada empiricamente. Tando de cussu tocat a partire…
Giustu. Deo prefèrgio a li nàrrere lestresa e non velotzidade. Ca m’agradat de usare velotzidade petzi pro su vetore, est a nàrrere su cuncordu de sas lestresas in sa 3 (o 4) coordinadas. In inglesu “speed” e “velocity”.
Got it, but I don’t know the difference
Est petzi una sutilesa tècnica. Pro me sa lestresa si podet espressare cun unu nùmeru ebbia, pro nàrrere, 10 km/h o c = 299 792,458 km/s sunt lestresas. Sa velotzidade est una cantidade chi tenet bisòngiu de 3 (o 4) nùmeros, est a nàrrere lestresas, una pro ogni coordinada, cun sos sentidos de sas diretziones. Pro nàrrere v = (-2 m/s, -30 m/s, +10 m/s) est una velotzidade in unu spàtziu de 3 coordinadas (x, y, z). In italianu si distinghent comente “velocità scalare” e ” velocità vettoriale”. Ma si unu no est fìsicu, andat bene fintzas a las impreare comente sinònimos.
Immoe tengio un’idea de su ki non cumprendo…
Lughe costante in tempos relativos
Cust’arresonu naschet dae una pregonta de Robertu Bolognesi:
“Si su tempus est una dimensione ke a is àteras – e si su tempus passat prus a bellu cantu prus t’acostas a sa velotzidade de sa luxe – comente faxet custa velotzidade a abarrare costante?”
Sa risposta in curtzu est:
Sa lestresa de sa lughe abarrat costante, pròpiu ca su tempus passat prus a bellu a dinco t’acostas a custa lestresa. Est a narrere chi sas duas cosas, sa costàntzia de sa lestresa de sa lughe e sa relatividade de sas mesuras de sos tretos temporales, andant a croba, sena peruna possibilidade (a oe) de pigare s’una lassende a una banda s’àtera.
Ma so belle seguru custa risposta non narat meda, e duncas tocat de mi sighire in s’arresonu.
Movimus dae unu logu chi connoschimus bene, prus o mancu: sa fìsica de su mundu fitianu. Comente si cumportat su motu de sas cosas in su mundu chi renessimus a bìdere a ogru?
Nos l’ispiegat Galileo Galilei de pinna sua:
“[…] inserratevi con qualche amico nella maggior stanza che sia sotto coperta di alcun gran navilio, e quivi fate d’aver mosche, farfalle e simili animaletti volanti; siavi anco un gran vaso d’acqua, e dentrovi de’ pescetti; sospendasi anco in alto qualche secchiello, che a goccia a goccia vadia versando dell’acqua in un altro vaso di angusta bocca, che sia posto a basso: e stando ferma la nave osservate diligentemente come quelli animaletti volanti con pari velocità vanno verso tutte le parti della stanza; i pesci si vedranno andar notando indifferentemente per tutti i versi; le stille cadenti entreranno tutte nel vaso sottoposto; e voi gettando all’amico alcuna cosa, non più gagliardamente la dovrete gettare verso quella parte che questa, quando le lontananze siano eguali; e saltando voi, come si dice, a pie’ congiunti, eguali spazi passarete verso tutte le parti. Osservato che avrete diligentemente tutte queste cose, benché niun dubbio vi sia che mentre il vascello sta fermo non debban succeder così, fate muovere la nave con quanta si voglia velocità; ché, pur che il moto sia uniforme e non fluttuante in qua e là, voi non riconoscerete una minima mutazione in tutti li nominati effetti, né da alcuno di quelli potrete comprender se la nave cammina o pure sta ferma: voi saltando passerete nel tavolato i medesimi spazii che prima, né, perché la nave si muova velocissimamente, farete maggior salti verso poppa che verso prua, benché, nel tempo che voi state in aria, il tavolato sottopostovi scorra verso la parte contraria al vostro salto; e gettando alcuna cosa al compagno, non con più forza bisognerà tirarla, per arrivarlo, se egli sarà verso la prua e voi verso la poppa, che se voi fuste situati per l’opposto; le goccioline cadranno come prima nel vaso inferiore, senza caderne pur una verso poppa, benché, mentre la gocciola è in aria, la nave scorra molti palmi; i pesci nella loro acqua non con più fatica noteranno verso la precedente che verso la susseguente parte del vaso, ma con agevolezza verranno al cibo posto su qualsivoglia luogo dell’orlo del vaso; e finalmente le farfalle e le mosche continueranno i lor voli indifferentemente verso tutte le parti, né mai accadrà che si riduchino verso la parte che riguarda la poppa, quasi che fussero stracche in tener dietro al veloce corso della nave, dalla quale per lungo tempo, trattenendosi in aria, saranno separate […]”.
“Dialogo intorno ai due massimi sistemi del mondo, tolemaico e copernicano” 1632.*
In custu resonamentu Galileo nos mustrat unu printzìpiu fundamentale chi ghiat totu sa fìsica e chi, fintzas a oe, s’est mustradu utilosu meda pro cumprèndere sos diferentes fenòmenos de sa natura: est su printzìpiu de relatividade:
Sos matessi fenòmenos pompiados dae unu cale si siat sistema de riferimentu sunt regulados dae sas pròpias leges fìsicas.
Sa formulatzione particulare chi nde dat Galileo tenet contu petzi de sos sistemas de riferimentu inertziales, pro custu pigat su nùmene de printzìpiu de relatividade istrinta.
Ma, ite est unu sistema de riferimentu? E, ite est unu sistema de riferimentu inertziale?
Unu sistema de riferimentu est unu sistema de coordinadas cun un’orìgine dae sa cale si pigat sas medidas. Pro nàrrere, in sa prima parte de su resonamentu de Galileo, a nae firma, su sistema de riferimentu est sa terra firma (e sa nae cun issa). A dinco sa nae si movet, Galileo mudat su sistema de riferimentu e lu ponet a pitzu de sa nae in motu. Si unu sistema de riferimentu si movet cun velotzidade costante in diretzione e sentidu, est a nàrrere, de motu retilìniu uniforme, tando si narat inertziale.
E ite narat custu printzìpiu de relatividade de Galileo?
Narat chi, si pigamus duos diferentes sistemas inertziales, est a nàrrere, duos sistema de riferimentu chi si movent ambos cun motu retilìniu uniforme, a tipu sa terra firma (e una cosa chi abarrat firma, si movet cun motu retilìniu uniforme de velotzidade zero, duncas est inertziale) e sa nae in motu, tando sas leges fìsicas, sas chi nos contant ite sutzedet, devent tènnere sa pròpia forma siat chi medimus dae terra, siat chi mesuramus dae intro sa nae, o dae cale si siat àteru sistema de riferimentu inertziale. Tantu chi, Galileo nos narat chi no esistit perunu esperimentu fatu totu intro de sa nae, chi renessat a iscumbatare si sa nae est firma o si est in motu, e cun cale velotzidade.
Ma giustu est?
Est unu printzìpiu. Est giustu fintzas a cando nos permitet de fraigare teorias fìsicas chi nos ispiegant comente funtzionat su mundu. Est unu printzìpiu simpre e galanu, chi at ghiadu sa fìsica in manera profetosa in su caminu intro su disconnotu.
Bidimus comente l’impitat Galileo. A àlgebra comente semus postos?
Giuilamus S su sistema de riferimentu de sa terra firma e S’ su sistema de riferimentu de sa nae in motu retilìniu uniforme cun velotzidade v e ponimus chi intro sa nae bi siat una pessone firma. A unu tempus de comintzu t=0, puntamus sas orìgines de sos sistemas S e S’ in su puntu ue s’agatat custa pessone, e nde orientamus sos asses de sas coordinadas de manera chi sos asses x e x’ (de S e S’) siant alliniados tra issos cun diretzione e sentidu de su motu de sa nae. Pròpiu in s’istante t=0, sa pessone intro sa nae comintzat a si mòvere cun motu retilìniu uniforme de velotzidade u’, cuncorda in diretzione e sentidu cun v.
Comente est su motu de custa pessone bida dae in sos diferentes sistemas de riferimentu?
In su sistema de rifermentu S’ (de sa nae), sa positzione x’ de sa pessone a su tempus t’, si podet iscrìere comente:
- x’ = u’ t’
E dae su sistema de riferimentu S de sa terra firma?
Inoghe intrat su printzìpiu de relatividade. In su sistema de rifermentu S su motu de pessone debet èssere reguladu dae una lege fisica de sa matessi forma, iscrita cun sas coordinadas currispondentes. E tando diat dèvere èssere:
- x = u t
ue x, u e t sunt positzione, lestresa e tempus de sa pessone in su sistema de riferimentu S. Est a nàrrere chi sa pessone chi si movet de motu retilìniu uniforme intro de sa nae, si diat dèvere mòvere de motu retilìniu fintzas cunforma cale si siat àteru sistema inertziale cun sa nae.
Sa pessone si movet cun velotzidade u’ intro de sa nae. Sa nae si movet cun velotzidade v subra de su mare. Duncas, essende u’ e v cuncordas, sa velotzidade cun sa cale sa pessone si movet pompiende dae terra est sa summa de sas duas, u’ + v, chi est issa puru una velotzidade costante in diretzione e sentidu e la giuliamus u = u’ + v. E tando:
- x = u t = (u’ + v) t
Ponimus chi sa pessone si movat cun lestresa u’ = 2 m/s intro de sa nae e chi sa nae si movat cun lestresa v = 30 m/s. Sa lestresa de sa pessone pompiada dae terra est u = u’ + v = 32 m/s.
Como a torrat su contu?
E cale est sa relata intro sas coordinadas x e x’ de sos duos sistemas de riferimentu? Est a nàrrere, comente si podet colare deretos dae su sistema de riferimentu S’ a su sistema de riferimentu S, e torrare a coa?
Unu pagu de algebra:
- x = u t = (u’ + v) t = u’ t + vt
como si osservamus sa lege de su motu in S’, x’ = u’ t’, bidimus chi diamus poder pònnere x’ in logu de u’ t si no esseret chi bi tenimus su tempus t in logu de su tempus t’.
E comente sunt tra issos t e t’? Sa cosa prus simpre de nàrrere a su tempus de Galileo fiat chi t e t’ sunt su pròpiu tempus, est a nàrrere chi su tempus est assolutu e non dipendet dae su sistema de riferimentu. E pro tantu tempus a pustis de Galileo, custa assolutesa de su tempus est istada cunfirmada dae sos esperimentos. Duncas:
t = t’ e tando x’ = u’ t’ = u’ t si podet mintere in sa formula de x pro dare
- x = u’ t + vt = x’ + vt
si podet fintzas bortare e iscrìere
- x’ = x – vt
- t’ = t
custas chi si narant trasformadas de Galileo, e sunt s’espressada matemàtica de su printzìpiu de relatividade pro sa fìsica su motu de sos corpos, est a nàrrere sa chinemàtica.
E pro sa lughe?
Sa lughe in s’ispàtziu bòidu (e in pràtica in s’àera) si movet cun lestresa c = 300.000.000 m/s, treghentos milliones de metros a su segundu. Duncas, si in logu de sa pessone ponimus unu corfu de lughe, unu flash, at a atraessare sa nae cun lestresa c.
Sas trasformadas de Galileo narant chi, si nde mesuramus sa lestresa dae terra, diamus dever agatare
u = c + v = 30 m/s + 300.000.000 m/s = 300.000.030 m/s.
Comente si podet bìdere pro averguare si custa lege narat su beru fintzas pro sa lughe, diat tocare de medire custa lestresa cun una pretzisione de 30/300.000.000 = 1 / 10.000.000. Una pretzisione ispantosa a beru, che cando chi unu renessat a segare unu cantu de linna de unu metru cun pretzisione de una sìngula tzèllula vegetale. A rendet s’idea? Diat esser làdinu como su proite pro tantu tempus a pustis de Galileo e a pustis de Newton, nemos at annotadu custu problema.
Su problema est bennidu in su sèculu de 19, a dinco si sunt comintzados a istudiare sos fenòmenos eletromagnèticos e Maxwell at bogadu a campu sas leges de s’eletromagnetismu ponende a pare su traballu de Faraday, Ampere e tantos àteros. Siat sas leges de Newton, siat sas de Maxwell sunt bastante pretzisas in sa descritzione de sos fenòmenos chi abbarrant intro de sos rispetivos campos, mecànica e eletromagnetismu. Ma cando sunt postas a pare pro ispricare fenòmenos chi pertocant ambos campos, s’iscontriant e non renessint a fagher preditziones pretzisas. Pro nàrrere, s’eletromagnetismu pretendet chi sa lughe (in s’ispàtziu bòidu) si movat in cale si siat sistema de riferimentu semper cun sa matessi lestresa c, contras a sa previsiones de sa mecànica. E sos esperimentos cunfirmant sas leges de s’elettromagnetismu.
Faghimus unu resumu.
Tenimus unu printzìpiu de relatividade chi at ghiadu su resonamentu fìsicu dae Galileo a Newton, fintzas a sa fine de su sèculu de 19. Dae custu nde derivant sas leges de sa mecànica, chi, in intro su campu issoro de aplicatzione sunt bastante giustas. Tenimus totu un’òrdine de fenòmenos, intro sos cales b’est sa lughe, chi sighint àteras leges, s’eletromagnetismu. Ma custas leges non parent cuncordas cun sa mecànica, ca pretendent chi sa lughe si movat cun lestresa c in cale si siat sistema de riferimentu inertziale.
E tando, ite si faghet? Nche fuliamus su printzìpiu de relatividade?
Tziu Einstein e pagos àteros teniant bene craru chi si deviat mudare de meda totu sa fìsica teorica pro acrobare mecànica e eletromagnetismu. Teniant carchi crae pro inghitzare su traballu, ma non fiat unu cumandu simpre, ca sa chistione est chi:
est dificurtosu de una manera chene contu a s’imbentare ecuatziones noas chi resurtent cunsistentes cun TOTU sos esperimentos e tecnologias giai bene connodos e cun cuddos de su benidore. Custu est s’istandard chi pretendet su mètodu iscientìficu e sa natura pro benner cumpresa.
Tziu Einstein, cando fiat giovanu, in su 1905, at pùblicadu 3 artìculos de fìsica in 3 campos diferentes. Ognunu de custos artìculos ant rivolutzionadu sa fìsica chi andaiant a pertocare. In particulare, in “Zur Elektrodynamik bewegter Körper” mustrat comente si podet mantènnere acrobados sa bellesa de su printzìpiu de relatividade, sa mecànica e s’eletromagnetismu.
E comente at fatu Einstein a fagher custa maghia?
Giai dae tempus si fiat chirchende una manera de acontzare sas fòrmulas pro giumpare dae unu sistema de riferimentu a s’àteru mantenende a pare sa mecànica e s’eletromagnetismu. A sa fine sas tentas andaiant belle semper a intacare s’assolutesa de s’ispàtziu e de su tempus. Est a nàrrere chi pro renèssere a rèndere contu de sos resurtados isperimentales chi manu manu arribaiant, si comintzaiant a usare, ma petzi comente artifìtziu matemàticu, cuntzetos comente s’incurtziada de sos tretos ispatziales e s’allònghiada de sos tretos temporales. Ma mancaiat unu filu comunu.
Est inoghe chi intrat su gèniu.
A tziu Einstein, ca fiat esteta, custa cosa de nche fuliare su printzìpiu de relatividade no agradaiat. Ca fiat bellu e simpre, comente isse pensaiat sa natura. E tando s’est pensadu: proamus a mantènnere petzi duos printzìpios bonos e su chi no serbit nche lu fuliamus. E bi la mantenet chi:
1) Sa lestresa de sa lughe est sa matessi in cale si siat sistema de riferimentu.
2) Su printzìpiu de relatividade est bonu, est a nàrrere chi non nch’at perunu sistema de riferimentu assolutu, totu sos sistemas inertziales sunt relativos.
Comente si podent mantènnere ambos a pare sena chi s’unu ochidat s’àteru?
Pròpiu fuliende·nche su restu. Chie l’at nadu chi s’ispàtziu e su tempus sunt assolutos? Est una cosa chi s’est semper data pro bona, ma mai cunfirmada dae s’esperimentu.
Est a nàrrere: chie l’at nadu chi, si mesuro tretos de ispàtziu e de tempus in duos sistemas de riferimentu diferentes, mi dant sos matessi resurtados?
Torramus a pigare sa trasformadas de Galileo
- x’ = x – v t
- t’ = t
Bi tenimus sas 2 coordinadas ispàtziu-temporales, x e t, de su sistema de riferimentu S e sas currispondentes, x’ e t’, de su sistema de riferimentu S’.
Ma, comente si bidet, mentras x’ dipendet siat dae x siat dae t, t’ dipendet petzi dae t. Est a narrere chi, pro Galileo (e Newton) su tempus est assolutu. Sos tretos temporales, e duncas sos tretos ispatziales, sunt sos pròpios in ogni sistema de riferimentu. Si nche colat unu segundu in sa nae, nch’at coladu unu segundu fintzas in sa terra. Si sa pessone si movet de unu metru intro de sa nae, s’est mòvida de unu metru fintzas pompiende·la dae terra. Paret cosa làdina, no?
Est pròpiu custu printzìpiu chi Einstein nche imbolat. Isse mantenet su prìntzipiu de relatividade e est dispostu a cunsiderare chi su tempus podet dipendere dae s’ispàtziu. De manera chi tempus e ispàtziu siant intritzados a pare: su crono-topos. E tando podet èssere chi sos tretos temporales, e duncas sos tretos ispatziales, non sunt sos pròpios in ogni sistema de riferimentu.Sa manera generale de iscriere custu intritzu est:
- x’ = A x + B t
- t’ = C x + D t
ue A, B, C, D sunt paràmetros chi devent èssere isseberados de manera chi siet respetada sa fìsica, est a nàrrere sa natura.
Pro nàrrere, si diamus isseberare A = 1, B = -v, C = 0, D = 1, torramus a sas trasformadas de Galileo. E dee possibilidades matemàticas bi nd’at maicantas, ma sa fìsica una est.
Comente si faghet a agatare sa giusta?
Su resonamentu est custu. Si sa pessone est firma intro de sa nae, tando devet resurtare chi si movet cun lestresa v dae terra. E duncas pro chi siat x’ = 0 cando x = v t, tocat chi siat
0 = A v t + B t => A v + B = 0 => B = – A v
E tando si podet iscrìere:
x’ = A x + B t = A x – A v t = A( x – v t)
Giuilamus A comente Y, pro usare sos sìmbulos comunos e torramus a iscrìere:
- x’ = Y (x – v t)
Inoghe Einstein mintet su printzìpiu de relatividade: sas leges fìsicas devent tènnere sa matessi forma in ogni sistema de riferimentu (inertziale), e duncas, mesurende dae S’, devet resurtare:
- x = Y (x’ + v t’)
ue v = -v’ e Y, chi non dipendet dae sa coordinadas, devet èssere su pròpiu.
Pro Einstein, sa costàntzia de sa lestresa de sa lughe no est petzi unu datu de unu esperimentu, una curiosidade de sa fìsica, est sa crae chi permitet de fraigare una mecànica noa. Si como ponimus su corfu de lughe in logu de sa pessone, comente amus fatu prima, pro S, S’ e cale si siat sistema de riferimentu, devet resurtare:
- t = x / c
- t’ = x’ / c
Si como sas espressiones de sos tempos nche las mintimus intro sas espressiones de x e x’, b’amus:
x’ = Y (x – v x / c) = Y ( 1 – v / c) x
x = Y (x’ + v x’ / c) = Y ( 1 + v / c) x’
E si las multiplicamus a pare nos dat:
x x’ = Y2 ( 1 – v2 / c2) x x’
E dae cue si arribat a:
- Y = 1 / v ( 1 – v2 / c2)
Custu Y si narat fatore de Lorentz.
Duncas sa positzione, est a nàrrer su tretu ispatziale, dae unu sistema de riferimentu a s’àteru si furriat comente:
x = Y (x’ + v t’) = (x’ + v t’) / ( 1 – v2 / c2)
E su tempus?
Torramus a coa:
t = x / c => x = c t
t’ = x’ / c => x’ = c t’
Chi postos intro de x’ = Y (x – v t) mi dant:
c t’ = Y (c t – v x /c)
Dae ue benit:
t’ = Y (t – v x /c2)
E cun custu amus agatadu fintzas sos àteros duos paràmetros C e D:
D = Y
C = – Y v /c2
Duncas Einstein proponet chi, pro mantènnere a pare su printzìpiu de sa relatividade e sa costàntzia de sa lestresa de sa lughe, si devent mudare totu sa ecuatziones de sa mecànica de Newton, a incomintzare dae sas trasformadas de Galileo, chi devent fagher logu a sas trasformadas de Lorentz:
- x = Y (x’ + v t’)
- t = Y (t’ + v x’ /c2)
chi si podent furriare deretas a su sistema de riferimentu S’ pro mèdiu de su printzìpiu de relatividade:
- x’ = Y (x – v t)
- t’ = Y (t – v x /c2)
Est una fìsica noa, cun règulas noas, ue s’ispàtziu e su tempus sunt intritzados s’unu cun s’àteru e sunt relativos, est a nàrrere chi dipendent dae su sistema de riferimentu dae ue semus medende. Ma est una fìsica chi mantenet acrobados a pare su printzìpiu de relatividade e sa costàntzia de sa lestresa de sa lughe, e aunit sa mecànica cun s’eletromagnetismu.
E comente si bidet sa costàntzia de sa lestresa de sa lughe?
Tocat de agatare comente si cumbinant sas velotzidades cun custa fìsica noa. Sa fìsica de Galileo nos naraiat chi sas velotzidades si summaiant:
u = u ‘+ v
Ma si pro casu sa lestresa u’ fiat sa de sa lughe, tando isballiaiat sa previsione ca pretendiat chi sa lughe s’esseret movida cun lestresa:
u = c + v > c
Sa lestresa de sa lughe (in s’ispàtziu boidu s’intendet) est semper c, cale si siat su sistema de riferimentu, custu narat s’eletromagnetismu. E si sighimus sa fìsica de Einstein, sa lestresa u s’agatat semper comente u = x / t, ma in logu de sas de Galileo usamus sas trasformadas de Lorentz:
u = Y (x’ + v t’) / Y (t’ + v x’ /c2) = ( x’ / t’ + v) / ( 1 + u’ v / c2)
chi mi dat
- u = (u’ + v) / ( 1 + u’ v / c2)
Duncas sas velotzidades si cumbinant a pare de manera diferente dae comente pessaiat Galileo (e Newton). E ite sutzedet si ponimus u’ = c, est a nàrrere, sa proa de su corfu de lughe?
Bidimus:
u = (u’ + v) / ( 1 + u’ v / c2) = (c + v) / ( 1 + c v / c2) = (c + v) / ( 1 + v / c) = c (c +v) / (c + v)
dae ue essit
- u = c
Cumpresu?
Cando u’ = c, tando u = c. Sa lestresa de sa lughe abarrat semper c. Tenimus a pare printzìpiu de relatividade e costàntzia de sa lestresa de sa lughe.
Ma tando, tocat de nche fuliare in totu sa mecànica de Newton ca est isballiada? Ma cun sa mecànica de Newton, non nche semus giumpados a sa Luna?
Giustu. Proamus a bider ite sutzedet si usamus sa mecànica de Einstein pro su contu de sa pessone chi si movet intro de sa nae. Ponimus de nou chi pessone si movat cun lestresa u’ = 2 m/s in su sentidu de sa nae, e sa nae cun lestresa v = 30 m/s dae terra. Comente resurtat su motu de sa pessone cunforma sa mecànica de Einstein?
Dae terra sa lestresa de sa pessone est:
u = (u’ + v) / ( 1 + u’ v / c2) = (2 + 30) / (1 + 2 · 30 / 300.000.0002) m/s = 32 / ( 1 + 60 / 90.000.000.000.000.000) m/s = 32 / (1 + 0,00000000000000067) m/s = 31,9999999999979 m/s
Est a nàrrere chi in custu casu sa mecànica de Einstein si nch’iscotiat dae sa mecànica de Newton (chi daiat una lestresa de u = 32 m/s) de un’iscartu de 0,000000000002 m/s, duamìgia milliardèsimos de metros a su segundu, una diferèntzia relativa de 0,000000000002 / 32 = 0,00000000000007; chi pro poder èssere pretziada rechedet una pretzisione che de cando segare una tàula de linna de unu metru contende unu sìngulu nùcleu atòmicu. Est làdinu chi fintzas oe in die est anneosu meda a nche annotare sa diferèntzia.
In pràtica, sa mecànica de Einstein si reduit a sa de Newton e Galileo, a dinco sas lestresas in giogu sunt meda prus piticas de sa lestresa de sa lughe. Chi est su casu de su mundu fitianu fatu de naes, pedras, trenos, aparechios e gasi. Ma totu sas tecnologias modernas ue sas lestresas si podent pònnere a paragone cun c, tenent a fundamentu sa fìsica chi s’est pesada a pustis de su traballu de Einstein.
………………………………………………………………………………….
* Galileo est istadu su primu a usare sa limba italiana pro sa prosa.
** Nodare chi lestresa e velotzidade los impreo pro espressare duos cuntzetos fìsicos diferentes, a sa matessi manera de speed e velocity in inglesu.


text:
Amore in poesia
Su giogu de paraula in sentimentu
est cane chi si mossigat sa coa,
nd' essit a fora una rima noa
ma pustis si che la pijat su ‘entu.
Si no l’inghirias d’amore a doa
e la muntenes istrinta a coro tentu,
leat fua in su firmamentu
che un' isteddu de lughe no dat proa.
Restat de s’umana inteligentzia
su bellu cantu fattu in fantasia,
ma cussa proa de arte in poesia
finit cue chena perun’ udientzia.
Cando imbetze, su versu essit ebbia
pro colorire d’amore in sa presentzia,
si mustrat isse in totu s’evidentzia
e nd’etat onzi mur ‘ e ipocrisia.


text:
TRIPADVISOR: I 10 MIGLIORI RISTORANTI DI CUCINA STRANIERA DELLA SARDEGNA
- Posted in ENOGASTRONOMIA, LOCALI E MOVIDA
- Tagged art of sushi, aruana churrascaria, cucina etnica, cucina straniera, el fogon tex mex, el sabor argentino cagliari, giapponese cagliari, koko the sushi revolution, le quattro cocotte, luigi pomata cagliari, messicano sassari, migliori ristoranti della sardegna, ristorante argentino cagliari, ristorante brasiliano cagliari, ristorante country pub quartu, ristorante messicano cagliari, ristoranti cagliari, ristoranti giapponesi cagliari, ristoranti giapponesi sardegna, ristoranti sardegna, ristoranti sassari, ristoranti stranieri a cagliari, ristoranti stranieri sardegna, sushi a cagliari, sushi in sardegna, sushi miyabi, tandoori cagliari
- Leave a comment


text:
Capìtulu 3
Nàscida de is macrobariedadis
In su Capìtulu 1 eus chistionau de is duas macro-bariedadis de su sardu (cun s’anfizona in mesu).
Comenti funt nàscias custas duas cambas mannas de su sistema linguìsticu sardu?
Ni po sorti ni po impèllida (spinta) de foras: is diferèntzias linguìsticas (chi nci fiant giai in su mesuevu e chi nci funt oi puru) intra logudoresu e campidanesu funt su sprigu de sa stòria, est a nai de su chi est sighiu a assumancu duas “undadas” printzipalis de latinisadura diferentis.
Su sardu de is Brabaxinus (su prus “arcàicu”) torrat cun su latinu de sa primu undada (a su chi parit de arribu africanu) lòmpia luegus apustis de sa cunchista arromana, cun is sordaus de su II e I sèculu antis Cristus (a.C.), unu latinu “clàssicu” chi est abarrau “firmu” e s’est strobeddau (sviluppato) pagu, giai totu inserrau me is montis: custu est acontèssiu po arraxonis siat stòricas, ca su poderi de su stadu ddoi disterràt (esiliava) genti e ddoi aposentàt (insediava) militaris chi si cojànt cun is fèminas de su logu, siat giogràficas, ca is bias de intrada fiant difìtzilis e pagu seguras po is bardanas fitianas (frequenti razzie) chi is de “Barbària” faiant, e siat antropològicas (una cultura pruschetotu pastorali, duncas isulada, chi biviat in logus mannus meda e pagu abitaus). Is naturalis de custu latinu antigu chi funt abarraus in su brabaxinu-nugoresu-baroniesu funt sa pronùntzia velari de is liòngius CI, CE, GI, GE (chita, chelu, pache, ghirare, ghelu) e is sonus oclusivus surdus intra vocalis de C, P, T (pacu, fàchere, cupa, chita).
Àteras undadas de latinisadura (prus moderna, cun sa pronùntzia de is liòngius CI, CE, GI, GE giai cambiada de manera palatali) si funt aciuntas in Cabebàsciu, oru-oru de mari e peri is bias lateralis, in edadi imperiali de su I a su III sèculu pustis Cristus (p.C.), de arribu custa borta latziali e (forsis prus a tardu puru in Ollastra) de arribu campanu. In cussus logus duncas s’est inghitzau a intendi cita, celu, pace, girare, etc.
Forsis in cussa simana de tempus etotu, siat in Cabesusu che in Cabebàsciu s’est “allebiada” sa pronùntzia de is oclusivas surdas intra vocalis, chi si funt fatas fricativas sonoras: c(h)ida, paghe/paxe, pagu, cuba.
Custu diferentziamentu est sighiu in edadi artumesuevali candu in Cabebàsciu (po impèllida de s’aregu bizantinu) si funt serradas is vocalis de acabu -E e -O bessendi a -I e -U: est imoi duncas chi s’est formada una de is isoglossas (is lìnias giogràficas chi partzint is logus anca unu tzertu sonu si pronùntziat de manera diferenti) chi prus fai scerai su logudoresu de su campidanesu (cane/cani, bonos/bonus, andare/andai, sèmpere/sèmpiri, cando/candu, etc.) giai chi pertocat unu nùmuru mannu meda de fueddus de totu is arratzas gramaticalis.
A s’acabu, in scritus ofitzialis de s’edadi giuigali (900-1400 p.C.), parint giai beni assentadas is tres macrobariedadis, segundu arrègulas gràficas, gramaticalis e de fueddàriu (logudoresu, arboresu e campidanesu).
Sa majoria de su diferentziamentu intra logudoresu e campidanesu fut duncas giai fatu, po mori de sa stòria de aìnturu de sa lìngua, a s’acabu de su 1300, candu funt lòmpius is cadalanus.
In s’interis s’impèllida de su pisanu, chi perou segundu medas linguistas at contau pagu, s’est intèndia forsis prus in su logudoresu de susu che in su campidanesu e at donau sa fricativisadura de S, R e L ananti de consonanti (no fait a arrapresentai beni sa pronùntzia, sceti chini ddas at intèndias ddas podit cumprendi): alhtu, pochhu, laghhu, èipe/epe, màsciu/màlciu po artu, porcu, largu, espe, masc(r)u, etc.; e sa palatalisadura de PL-, FL-, CL- a s’italiana: piùs, piata, fiore, fiùmene, giae, giaru contras a prus, prat(z)a, frore/-i, frùmene/-ini, crae/-i, craru, etc.
Intamis de àteru s’arribu de is lìnguas ibèricas s’est intèndiu prus in su fueddàriu (lessico) e in d-unus cantu fenòmenus gramaticalis chi no in sa fonètica (su cadalanu prus po su campidanesu, su castillianu prus po su logudoresu) giai chi a s’ora s’est imposta sa diglossia: una lìngua dominanti de s’ofitzialidadi (su cadalanu e agoa su spanniolu castillianu) e una lìngua dominada fueddada de sa genti comuni me is imperus de dònnia dii (su sardu).
sighit…
Stèvini Cherchi
No est mai tropu tardu…
[Premissa]
[Capitulu 1]
[Capitulu 2]
[Capitulu 2 Bis]


text:
shrdn
Ego soe unu Shardana (Sardana): Semus Zente de Sardinna, marineros, gherreros et banduleros. Sher-Dan, printzipes de Dan, mastros de armas, gherrabàmus puru pro sos Egìtzios, pro sos Ittitas e contras sos Egìzios e sos Ittitas puru! Apustis arribados in Palestina, nois Shardana fimos partios pro sa Sardinna e pro sa Irlanda (Tuatha de Danan chi furin sos primos kolonizadores de sa Irlanda e sas isulas de Nord). Podiamus esser puru sos Danaos de sa Iliade. Como Semus inoghe torra, In domo nostra.
martedì, dicembre 28, 2010
0 Commenti:
Iscriviti a Commenti sul post [Atom]


text:
Limba Sarda 2.0 est unu blog, revista, diàriu o giornale digitale chi cheret dare informatziones subra sa chistione de sa limba in Sardigna. Cheret isparghinare fatos, cummentos e opiniones subra sa polìtica linguìstica in s’ìsula nostra sena èssere neutrale a manera farsa, ma ponende semper in contu su parre de sos operadores e de sos amantiosos de limba sarda.
In custos annos su nùmeru de cussos chi cherent un’isvilupu modernu e àbile de sa limba sarda s’est ismanniadu e sos chi sunt andende a bias a una professionalizatzione in intro de custu mundu cherent una polìtica linguìstica prus de coràgiu. B’at de nàrrere chi ostàculos, barrancos e innimigos internos e de fora non fartant. E nois non timimus a nos confrontare sende chi creimus a s’unidade de sos chi traballant pro sa limba.
Sa punna prus de importu de Limba Sarda 2.0 at èssere cussa de dare a operadores, simpatizantes e cumponentes de su Movimentu Linguìsticu Sardu sas informatziones e sas novas chi serbint pro si che pòdere difèndere dae sos innimigos e, fatu fatu, pòdere atacare pro fraigare sas cunditziones de una polìtica noa pro sa limba.
Limba Sarda 2.0 cheret una ortografia ùnica e ufitziale pro su sardu, ma aprètziat e istimat calesisiat forma de iscritura pessonale, munitzipale, artìstica de sa limba sarda. A sa matessi manera si cherent ospitare e defensare sas àteras limbas de Sardigna: su gadduresu, su turritanu, su catalanu e su lìgure de Carloforte e Cadesedda.
Ognunu podet iscrìere in Limba Sarda 2.0 comente li agradat, ma sa redazione at a impreare sa Limba sarda comuna, o cale chi siat àtera variedade ufitziale chi sa Regione Sarda at a adotare. Pro como non si podet fàghere a mancu de iscrìere finas in italianu, ma punna de sa redatzione est a fàghere unu blog-giornale totu in sardu cun tradutziones in italianu e english. Isperamus de la pòdere acumprire.
Limba Sarda 2.0 est unu blog-diàriu democràticu chi promovet s’idea de sa natzione sarda e chircat su reconnoschimentu de sos deretos linguìsticos de sos sardos. Est abertu a totu sas optziones istitutzionales, dae s’indipendentismu a s’autonomia, chi potzant conduire a custu resurtu.
Limba Saerda 2.0 non faghet chistiones de partidos o de fileras de Manca o de Dereta. Sa chistione de su sarvamentu de sa limba est trasversale, pluripartitica, transardista e aberta a totu sos contributos onestos, abbistos e de profetu pro sa batalla nostra.
Su giornale si càndidat a rapresentare totu sas cumponentes de su Movimentu Linguistìcu Sardu pro lu fàghere crèschere in sa sotziedade.


text:
de Giacuminu Ledda Secchi
Dae unos cantos annos semus assistende, cun su cunsentimentu mudu de una parte manna de sa populatzione, a s’isparghidura de una “festa” furistera, Halloween, chi non tenet nudda de ite bìdere cun sa cultura nostra millenària. Su chi in àteros logos est su costumadu, in Sardigna est unu machine, un’istrallòbiu, unu sciollòriu.
Halloween cheret nàrrere: sa note in antis de Totus sos Santos, e in cussa note sos Celtas, si caratzaiant de animales, imbrutaiant sas domos, poniant in sas ghennas tzuchitas e ossos de mortu pro assuconare sos mortos, chi in cussa note torraiant in chirca de intrare in sa carena de sas pessones bias pro pòdere campare un’àteru annu.
Su costumadu nostru, de Sardigna, in sa prima die de su mese de santandria, est chi a sero, fiotos de pitzinnos andant dae una domo a s’àtera pedende “a su mortu mortu”, o impreende un’àtera fòrmula dipendende dae sa bidda, e si lis dant papassinos, mèndula, frùtora, nughe o àteru. Sa note, pustis chena, sa famìlia torrat a aparitzare sa mesa, pro un’àtera chena, sa de sos mortos de domo, ca torrant e tocat a los acasagiare. A sos minores si lis narat de non s’ischidare e de non si nde pesare dae su letu pro no infadare sos mortos.
Sa famìlia intrea est partìtzipe de custu eventu, de custu ritu de ammentu de sos mortos e de sa morte, de su mistèriu de sa morte, parte de un’àteru mistèriu: su de sa vida. Est unu mistèriu sa nàschida, su èssere in custu mundu, est unu mistèriu s’amore, est unu mistèriu sa morte.
Sos mortos de domo sunt ànimas bonas, non nche los catzamus, los atzetamus, non los timimus, los rispetamus e los ammentamus. Dae sende criaduras sa morte est presente, s’agonia de su giaju e de sa giaja est parte de sos ammentos nostros, s’intrat cun rispetu in s’aposentu de su mortu, s’acumpangiat a s’interru.
Sas costumàntzias nostras nos definint rispetu a àteras culturas, sunt parte de s’identidade nostra e est cun custas chi nos devimus presentare in custu mundu semper prus globalizadu; non las devimus bìdere comente cosas betzas de nche frunire a su fogu de su consumismu, non devimus èssere ogetu de s’aculturatzione globalizada, presentada comente sinnu de modernidade, aculturatzione, custa si plastificada, chi est apranende totu e totus. A su mortu mortu.


text:
mercoledì 5 agosto 2009
Su sardu sena goi né gai né aici né cussì né axì
In su Comitadu Limba Sarda est tzertu chi b’apat gente de importu ma bi nde mancat medas chi bi diant dèpere èssere. Forsi custas assèntzias non sunt chene motivu.
Cando si faghent propostas chi prevident impinnos de dinari pùblicu si depet nàrrer cantu est su dinari netzessàriu e dae ue nde benit custu dinari. Petzi gasi si diventat interlocutores cun sos sugetos chi tenent responsabilidades amministrativas e pùlitigas.
Su puntu de partèntzia est chi su sardu est unu de sos fundamentos de s’autonomia nostra e andat postu intro de sas cosas prioritàrias de sa pulìtiga regionale de cale si siat ischieramentu. Subra a custu fatu non bi depet àere né goi né gai né aici né cussì né axì. In Sardigna su sardu non tenet un’importu minore de s’inglesu e de su frantzesu si est beru chi sa lege lu ponet a paris cun s’italianu e totu. Pro cussu est chi sa limba sarda, paris cun sas alloglossias, devet àere risorsas non mancu de su dinari (dinari nostru) chi ispendimus pro cussas limbas.
Sa RAS, si est beru chi lu cheret, podet e depet pònnere su sardu (e sas alloglossias) in su currìculu de sas iscolas intro de sa riserva de su 20% de su currìculu natzionale chi est disponìbile in sas iscolas autònomas. Finas a oe s’at tentadu de fàghere insinniare su sardu a sas mastras e a sos professores chi, però, non nde cherent mancu s’intesa sino in pagos casos de volontariadu chi connoschimus bene.
In s’insinniamentu de su sardu (e de sas alloglossias) si depet partire dae sos faeddos locales, mancari in unu cadru unitariu, a manera chi si resessat a unire totu sas fortzas. Sa base populare chi cheret s’insinniamentu de su sardu tenet nùmeros prus mannos de su partidu prus mannu chi tenimus oe in Sardigna. Est de custa base chi si depet tènnere contu, non de tzertas élites chi in sos giornales narant cosas diferentes.
Pro su sardu curriculare in sas iscolas si depet pessare a mastros e professores de ruolu formados bene, megius si sunt laureados in limba e literatura sarda. S’ispesa netzessària si podet calculare in unos 18-20 miliones a s’annu (dipendet dae s’antzianidade de sos mastros/professores) e tenet contu de una càtedra de insinniamentu in cada iscola de s’ìsula. Diat pòdere pàrrere chi siat dinari meda ma no est prus de cussu chi s’istadu ispendet pro fàghere imparare su frantzesu a sos sardos e est meda prus pagu de cussu chi ispendimus (sempre dinari nostru) pro s’inglesu.
Antiannu s’assessora Mongiu in sa cunferèntzia de sa limba sarda de Macumere s’est bantada chi sa RAS at ispesu una barca de miliones (meda prus de 20) pro “Sardegna speaks English” e pro àteras atividades chi bell’e pagu ant artziadu su livellu de sas connoschentzias de sos iscolanos sardos. Custas e totu sunt sas fontes de finantziamentu chi sa RAS, si est beru chi bi tenet a sa limba nostra, podet impreare. Ma no est su dinari su chi mancat (bastat de lègere su bilantzu regionale pro s’abbìdere de cantu dinari si disperdat in cosas de prus pagu importu) sino sa voluntade pùlitiga. Sa cosa prus difìtzile est a istanare sos pulìtigos, peri cussos chi nachi cherent s’indipendentzia ma chi, e no est dae meda, ant nadu chi “a me del sardo non me ne importa nulla”. Si custa voluntade isbandierada dae sos pulìtigos non dat proa cuncreta cun sos fatos, est pretzisu de pianificare una initziativa populare chi tengiat contu de sos risultados de sa cherta regionale subra a sa limba e impònnere a sa RAS (de manca e de dresta) chi si fatat sa voluntade de sos Sardos e non de sos grupos de podere chi finas a oe ant fatu e sunt sighende a fàghere su chi cherent.
Si custu Comitadu (o un’àteru prus allargadu chi nde podet nàschere) s’at a mòvere sighende custas àndalas est capatze chi si ingrusset meda finas a èssere unu interlocutore seriu de s’amministratzione regionale. Si gasi no at a èssere, non b’at a colare tempus meda chi àteros comitados s’ant a propònnere comente interlocutores cuncurrentes. E a cussu puntu sa limba nostra at àere pèrdidu àteros annos de vida.
In sa foto: unu mamentu de s'addòviu de su Comitadu pro sa limba sarda cun sos giornalistas, eris in Casteddu.
Mauru istimadu, ite nàrrere si non chi so de acordu dae sa segunda allega a s'ùrtima. Pro sa prima, tenet contu chi totu est naschidu cun unu tam-tam in Internet. Petzi deo apo mandadu belle 2000 mail pro cumbidare totus a intrare a su Comitadu chi, tenes resone, capet pagos de sos amantiosos de sa limba chi sunt a gradu de li dare a s'amparu de sa limba sarda unu contributu che a su tuo, a primore aberu. Est pro custu chi inoghe puru apo pedidu a chie cheret de intrare a su Comitadu. Bastat de incarcare inoghe, iscriende nùmene, sambenadu, bidda e arte.
1 commento:
-
-
Caru Mariu. Soe de accordu cun tecus e cun cust'arresonu tuo penso chi non b'apat prus ite narrer pro sos ch'istiman sa limba. Dia lassare faeddare sos ateros, liberos che ainos in su pradu, lassandelos chena risposta. Si no an a sichire a nos arrebentare su samben... Como no est prus s'ora de de sos isollorios, est s'ora de sos ordinzos.
- 5 agosto 2009 12:46


text:
In sardu iscrio, in sa limba imparada dae totu senza mastru in pizzinnia; in conca mia restadu non bi hada ne latina ne itala poesia, si in cussas limbas l'haere impastada mi dian haer nadu chi no est mia: Coment'isco faeddo, accola nada, però est cosa mia et non furada. (padre luca Cubeddu)
giovedì 31 gennaio 2013
sulcios in cara (scultura lignea di Antonino Ruggeri)
amigu pretziosu
Tantu est manna, cantu s' universu
sa 'otza 'e ti bider un’ istante,
ness' un' iscuta pro poder torrare
impar’ a tie e su tempus chilcare..
Bider riflessu in d’ unu diamante
cuss’ atimu chi est andadu persu.
mercoledì 30 gennaio 2013
sempre chin tegus ..
domenica 27 gennaio 2013
su mar' e su presumu...
venerdì 25 gennaio 2013
oj' e rispetu
giovedì 24 gennaio 2013
cuoca, mastru ascia e Literadu (Black - Cambiganu -Masia)
S'istracos sezis de fagher ispola
tra unu grup' e s'ateru, poetas,
provamos a torrare a iscola
donzunu su chi podede lu fetat
chi siat mastr' 'e linn'o de cassola
o litteradu cun sas manos netas...
... pigade una pinn' e unu fogliu
si sezis prontos a bintrar'in rogliu...
Bos fato oe una presentada
De versos bo nde porro una cascia
Pro dare a su mestier’ antada
Intro e bos salud’ a boghe bascia
In umilesa abberzo sa cantada
Pustis su laccu fatto in naschidura
e su baule pro sa sepultura.
Tando mancu deo lu pig'a jogu
su tema mi sebèro de femìna,
affainada in forredd' e fogu
subìtu mi c'apparto in coghina,
in mesa e in bentre fatto logu
pro papare su pische sen'ispina...
...Da chi so coghineri talentosu
sa 'ucca li pien' a su gulosu...
de istare in mesu peri peri
cun mastruascia e cughineri
fintzas si ischidu e letteradu
cun s’istudiu a tottu sò arrivadu
e iscriende fatto tzoronateri
non mi pontzo perunu problema
in s’ affrontare custu tema..
Tio cherrer s’omine mezorare
Unu mamentu che mastru gepeto
Mancari in linn’ ozastru cufrommare
Gasie in cust’ otada mi ch’ eto
A fagher su chi mai s’ at a parare
Un’ omine fizu de su bruncone
Chi no ruet mai in tentascione.
ca dognun' 'e boisateros s'impinnat
su famine no bo che l'ogat sa pinna
ma deo chi bos porto cos' a dentes
e no bos manigades mancu linna
ma su chi cogo deo zeltamente...
...est cosa prelibada pro sa 'uca
ca fatto 'ona fenas una tzuca...
cando coghes velenu ti sinna
tue cun tribagliadore de linna
cando leas bottu ti tucca
si deves iscrier t’accucca
cun s’ ischire pagu ti ninna
cà non bi cheret meda professione
a fagher brou e minestrone...
E mancu sol’ e s’ arte coghidora
Sa linna ch’ est don’ e sa natura
Benit cantada sempr’ a donzi ora
A s’ alimentu d’at sabor’ e calura
A su poeta su taul’ e sa dimora
Et eo chi so d’ issa s’ artigianu
Nde fato onzi pinzu chin sa manu
pro fagher minestron' e brou
epuru s'iscarzu meu e tou
no est chi lu pienas cun su entu
cando chi batis famin'a cumbentu
so deo chi ti lu torro a nou...
... bos afianco de cosas lichitas
no de paperi o linna a fitas...
iscriende dae manzanu a sera
descrio ierru e primaera
e de istiu e beranu nd’è canto
de su chi dada natura m’impanto
cumpontzende ottadas a trallallera
sa cultura appo alta e non bascia
che cughinera e mastru de ascia..
Tue Paula faghes arte de sa trudda
Eo no manigo chin sa poesia
Tue paula no m’ imparas nudda
Cultura alet tua cant’ e sa mia
Fin’ eo frio sos ooss chin chebudda
Bois imbeze chin punza e su malteddu
Podides solu pistare su chelveddu
bonu Rinu chi frabicat mobìle
ma no mi cherzo chin bois jambadu
ca sa mia est s'arte prus nobìle
connoschen su sabore e s'istìle...
...e si no bos dao deo sustentu
mancu pinna e ascia 'izis tentu...
mastru ascia m’inserrada a morte
abbaidade itè mala sa sorte
mortu cà troppu ingrassadu
solu deo bo’sappo aggiuadu
cà cun s’iscrittu mi sento pius forte
e cando sue subra bos’ada a giamare
s’iscrittu meu bos’at’ ammentare..
Eo peso domos e palafitas
E Paula ch’ istat isperiende
Su fumu chi si segat a fitas
In sa coghina chi tot’ est brujende
Afumigat su casu e sas peritas
Sol’ eo poto a bois cunfoltare
Dendebos torra domo ‘ue pasare.
cando chi bos curpit sa debilesa
e a bentre boida pianghides
cue bi cherzo deo ch'in lestresa
aparitzo sa banca e l'idides
chi dogna grascia pienat sa mesa...
...Ma si no bos satzo de bombòis
so deo su chi ch' interrat a bois...
cando intras a chito in buttega
cun pialla raspa e motosega
ndè pesat su peus burdellu
cughineri cun trudda e mestellu
lassademi custa mala reffrega
cà non b’at perunu paragone
tra s’ ischire ,s’asciutza e “macarrone” ...
De manigu s’ agatat in abbundu
Cando su mastr’ e ascia s’ est arressu
Restadu for’ e domo ch’ est su mundu
Est custu su mesteri de suzessu
E totu a mie mi chilcan in tundu
De sa literadura e sa coghina
Restadu b’at de braja sa chejina
de omines chi produint famidos
c' a su papare dana zustu pesu
s'alimentu los muntenet ischidos,
sos lanzos cun s' oss' a sa pedde presu
lassant sos piatos biancos innidos...
...Sas forzas achistant che Sansones
ca papana cantu duos leones...
bella frase m’invento e b’iscrio
mi giro cuntentu e nd’è rio
cando mi giro a s’atteru fiancu
cà linnaiolu mortu e istancu
e a cughineri dedica l’imbio
si cherides essere in tumba ammentados
rispettade in vida sos litterados...
De primu letu pustis de naschida
Como ammento torr’ a sa serrada
De s’ abbitu pront’ a sa dipartida
Fin’ istasero l’amus acumpanzada
Sa mente prim’ e s’ or’ e sa drommida
Semus totu cuntentos e cabales
Pro poesia, manigu e manc’ e males.
in custa gala bell' e zeniale
neune de su famine b' ispeddat
si bos appo ambos a cumensales,
chirramos un'anzone de sa ghedda
donzunu bi ponzat punzu 'e sale...
...no lu papamos in pagh'e amore,
salud' ambos, grazias de s'onore...
pedo venia a sos poetadores
a tottu sos virtuales ispettadores
chi an sighidu tema presente
a tottu canta s’attera tzente
lis naro de abberrere de busciacca cordones
cà bi lis propontzo e bi lis ripetto
ana letzidu chenza pagare biglietto


text:
LIBRI/ Un’antologia sull’eros femminile edita da Fusibilia• ottobre 1, 2015 • Lascia un commento
Pubblicato su Poesia, Segnalibro
Tag: Ada Crippa, Alessia Pizzi, Angela Spoto, Anna Bertini, Annamaria Giannini, Antonella Lucchini, Antonella Riccardi, Antonella Rizzo, Antonella Tavarella, Antonietta De Luca, Arte, beppe costa, Carmela D’ascoli, Claudia Tifi, Costanza Lindi, Daniela Dante, dona amati, Donatella Giancaspero, donne, donne scrivono l'eros, Elena Monti, Elena Ribet, eros, Fabia Ghenzovich, fusilibia, Giulia Basile, Giulia Cherubini, Iolanda La Carrubba, iovanna Iorio, Laura Bellussi, Laura Cingolani, Laura Vargiu, letteratura, Liliana Arena, Luana Farina, Luciana Moretto, Luciana Vasile, Marcella Testa, Maria Carla Trapani, Maria Carmela Dettori, Maria Grazia Anglano, marina minet, Michela Pistidda, Michela Zanarella, Monica Garbelli, Nevia Sabatino, Nicoletta Orlandi Posti, Nives Sardu, Numa Echos, Paola Prinzivalli, Poesia, Renata Adamo, sabrina manfredi, Samantha Terrasi, Sandra Collaùto, Silvia Favaretto, Silvia Rosa, Simonetta Ramacciani, Stefania Battistella, Stefania Di Lino, Sylvia Pallaracci, Tania Ballotta, Teresa Hagendorfer, Tinta, Valentina Benvenuti, Valentina Campiglio, Yuleisy Cruz


text:
sabato 20 dicembre 2008
Sa lege de polìtica linguìstica in Catalùnnia
Leghe totu
1 commento:
-
-
una legge de politica linguistica catalana boltada in Sardu, no cumprendo bene ite impoltu potat tenner', in Saldigna e in Italia, po sos chi istiman' sa limba Sarda. Semus un'atteru sistema giuridicu, politicu e sociale, e italia nos devimus cuntentare de sas legges chi nos promulgat su President''e sa Repubblica chi hat dotadu su Quirinale de una bandela differente da sa ch' est prevista in sa Carta costituzionale de su 1948.
Pro more de sa cumpetenzia e de sa passione sua, Sarvadore Serra hat bortadu in limba una legge de una minorantzia linguistica chi, oltre che esser' tutelada in domo sua, tenet riconnoschimentu finas in Italia (cfr. art. 2 de sa L. 482/1999) ma, sa legge de politica linguistica catalana, inoghe 'alet cantu su paberi de istrazzu. Mi diat a piagher' a cumprender' cal'est "s'importu mannu" chi "sa lege" de Sarvadore Serra tenet (o podet tenner') po sos chi istiman' su Sardu e "sa minorantzia linguistica istorica" chi su Sardu lu faeddat a prescinder' dae sa tutela prevista da sa legge chi su sardu lu tutelat.
Mi diat a piagher' de cumprender' cale importu potat haer', po sos chi istiman' "su Sardu", sa voltura 'e "sa lege de politica linguistica in Catalùnnia", Pintò.., po ischire mancari finamentas comente podet fagher' s'amministrazione regionale a aprovare una "legge de politica linguistica in Sardigna".
Sa Regione, tocat chi calincunu chi tenet titulu l'ispieghet (si no crees a mie dimanda a calesisiat "istudiadu in Legge"), oramai no tenet pius cumpetenzia e si devet adeguare a s'emanazione de su Parlamentu romanu e promulgada da su President''e sa Repubblica "traitore"!!!
Sa Costituzione Pintò.., prevedit duos casos in su cale si podet ponner'su PdR in Istadu de Accusa, unu est "s'alta traitoria", s'atteru est "attentadu a sa Costituzione": Sebera!
Mi dispiaghet a t'iscrier' custas peraulas in limba, Pintò.., pro mor''e s'ufficialidade, mi nde dolet ca est un'iscrier' de folclore (no tenet, no hat, no hat e no podet tenner' perunu valore giuridicu: s'art. 1 de sa L. 482/1999, in cumbinadu cun su ch'est dispostu in s'art. 7 (rafforzadu da s'art. 8 cun cussu laconicu "frimmu istende"), lu disponet e mi cundennat, cun dogni sardu chi giughet unu pagu 'e Cussenzia, a su mundu de sos chi "no sun'"!
Ite importu tenet Sarvadore Serra cun sa lege de politica linguistica anzena boltad'in Sardu, su 'e nos ponner' a crebu?
Mancari custu risultat unu de cussos tribaglios finantziados cun sos fundos de su pianu triennale nou, su ch'hat aprovadu s'Assessore Mongiu pagas dies primu chi feteran' dimiter' su Guvernadore Soru chi nacchi paret chi chelzat ritirare sas dimissiones ch'hat frimmadu su cuntrattu ingrèsu chi l'ilbarratzat de su conflittu de interessu.
Paret chi chelzat ritirare sas dimissiones propriu ca s'est ismentrigadu de presentare sa Legge noa de politica linguistica.
S'impoltu mannu chi podet tenner' sa lege de politica linguistica in catalunnia boltad'in Sardu ti l'hat nadu e ti lu podet torrare, si lu domandas, finas Larentu Pusceddu, chi cuddu die t'hat iscrittu peraulas de oro, chi sun' de meditare seriamente.
Augurendedi bona Pasca, bona fine e mezus cumintzos de annu, ti saludo e mi dispedo cun immutada istima.
- 21 dicembre 2008 00:06


text:
Andrea Maccis 11:49
Sa genti in onnia logu, tenit sa manera sua de biri su mundu, ddu scieus. E prus che totu, candu su populu est antigu, nci dda faeus a dd...Read More
S'omini economicu : dicius e fueddus de is antigus po imparai s'economia. Reviewed by Andrea Maccis on 11:49 Rating:
Libbrus chi tocat a ligiri : Storia facili de s'economia italiana dae s'Edadi Mesana a oi.
Andrea Maccis 15:01
Is fueddus chi aberrint custu libbru ( Storia facile dell'economia italiana dal Medioevo a oggi, Carlo M. Cipolla - Mondadori, 1995 ...Read More
Libbrus chi tocat a ligiri : Storia facili de s'economia italiana dae s'Edadi Mesana a oi. Reviewed by Andrea Maccis on 15:01 Rating: 5
Iscriviti a: Post ( Atom )


text:
Pubblicato il 22 dicembre 2014 | di Radio X0
TEMPUS DE OI NOVAS 20/12/2014
Tempus de oi est sa trasmissioni chi si donat novas de spettaculus, sonus e arti, e arrexonat cun bosatrus de cussu chi sutzedit in Casteddu e a giru. Si podeis ascurtai donnya dì de is 7.30 a is 8:00 cun Alessio Mura, de is 14.30 a is 15:00 cun Arrogalla e de is 20:30 a is 21:00 cun Elio Turno Arthemalle
Progetu realizadu cun sa partetzipatzione de sa Regione Autònoma de Sardigna – L.R. 26/97 subra sa limba e sa cultura sarda
Podcast: Scarica


text:
Nel 2015 saranno passati 70 anni dalla Liberazione. Tanti parteciparono affinchè l'Italia fosse libera dal nazi-fascismo tra cui quelli che fecero parte di una Brigata partigiana che venne intitolata ad Antonio Gramsci. Come già in altre occasioni la Biblioteca Gramsciana vuole valorizzare il pensiero gramsciano attraverso iniziative artistiche. Per questo abbiamo chiesto agli artisti di realizzare un gagliardetto non per forza in tessuto ma un'opera che si ispirasse a quella forma e che fosse l'interpretazione di una brigata partigana intitolata ad Antonio Gramsci. I partecipanti hanno svolto un tema che è Gramsci e la Resistenza.
ARTISTI : Antonello Alloro, Elisabetta Ardu, Giuseppe Bosich, Corinna Cadetto, Ielmo Cara, Silvano Caria, Angela Carone, Donatella Casas, Jacopo Cau, Graziano Cecchini, Gianni Chessa, Diego Collu, Gianluigi Concas, Giulio Concu, Federico Coni, Luca Cossu, Francesco Cubeddu, Bonacattu Deligia, Simonetta Figus, Roberto Floris, Marta Fontana, Simone Frau, Augusto Ghiani, Antonella Guidi, Antonio Ledda, Marco Lorenzetti, Maria Teresa Manias, Arnaldo Manis, Fernando Marrocu, Michele Marrocu, Max Mazzoli, Maria Grazia Medda, Gigi Meli, Michele Melis, Roberto Meloni, Dina Montesu, Roberto Montisci, Morsi d’arte, Gisella Mura, Gabriella Mura, Paolo Mura, Fabio Muscas, Viola Niccolai, Vittoria Nieddu, Salvatore Palita, Marco Pili, Alessandra Raggio, Eva Rasano, Antonello Roggio, Paolo Sanna, Giovannino Sedda, Antonello Serra, Massimo Spiga, Mariarosaria Spina, Maria Spissu Nilsson, Lugi Todde, Monica Tronci, Franca Tronci, Michele Zucca.


text:
The Guardian, eris, at pubblicadu un’artìculu subra de sa Sardigna intervistende finas a mie. Bo lu torro in sardu! (Artìculu in inglesu, faghe clic inoghe)
….A manu de intro de sas renas de mare glamour, s’ìsula italiana oferit màndigu bonu meda e cultura chi diat chèrrere essere contivigiada e promòvida….
A punta de mesudie, in su Museu Archeològicu e Etnogràficu, si serat una mùida chi essit dae su computereddu de su gestore Giorgio Pala. “Ìsula biaita, terra de cuntentesa”, cantat una boghe de mascru, in italianu, acumpangiada dae una musichedda pop de nudda. “Inoghe s’àera est a puntu giustu, su nuscu ischit de eternidade”. Narat Pala, chi paret un’ursu mannu cun s’arva mùrina e sos chìgios chi faeddant a sa sola, cuende ma non tropu s’àscamu. “E ite potzo narrere? Pòveru cristianu!” nche li essit. “Est a beru, su mare inoghe ispantat, est unu mare biaitu, emmo, ma forsis sa parte prus bella de sa Sardigna est cussa a manu de intro. A tesu dae custos logos…” sighit s’arresonu in perintantu chi firmat su computer e cun una ograda pasada torrat a sos siddados nuràgicos e a sas prendas romanas a dae in antis suo.
A primos de su mese de trìulas, mòvidu dae s’oriolu pro s’economia posta male de sa segunda ìsula prus manna de Itàlia, Giulio Rapetti, unu de sos cantautores prus connotos, at presentadu una cantzonedda e nd’at faeddadu comente de unu “donu minoreddu”. Sos de s’assessoradu a su turismu de sa Regione Sarda ant naradu chi custa cantzone est una “trata dilliriada”, chi faghet rebota cun sos “colores, sas atratziones e sas traditziones” de s’ìsula, e chi cheret essere una “publitzidade nòdida pro sa promotzione turìstica”. Ma non totus in Sardigna si sunt fatos leare a custa manera.
“Sa Sardigna, in sos sèculos, at pesadu artistas mannos e iscritores e poetes medas”, at iscritu s’atritze Francesca Petretto in unu blog pro “Il Fatto Quotidiano”, tzitende DH Lawrence e Carlo Levi. “Como, naraia a mie matessi, b’est Mogol (comente totus cramant a Rapetti), cosa de ischire cun cales bantzigos at ponnere paràulas dìligas pro contare de s’ispantu de su logu meu?” A dolu mannu suo Petretto, posca de àere iscurtadu sa cantzone, at seradu “unu jingle a mesu caminu intre una publitzidade de Costa Crociere e sa colunna sonora de Sa Sirenedda de Disney”. Ma su dolu non est in sa cantzone, chi naschet dae un’idea bona. Su dolu est chi mentovende sas renas de mare sardas at tocadu su tasteddu: s’ìsula diat chèrrere – ma non bi resessit – fraigare una manera de faghere turismu prus a mesura de Sardigna intrea, chi agiuet onni parte e logu, totu s’annu, e non in su mare ebbia. Unu turismu chi, tando, diat permitere a Pala de ammustrare su Museu chi gestit e paris sas àteras bellesas archeològicas de su logu suo. “Sos turistas chi benint a manu de intro sunt pagos e nudda”, narat disanimadu. Cussos pagos, magare, lu faghent ca “cussa die b’at tempus malu in mare”, e agiunghet “Aia disigiadu unu fuste màgicu pro podere faghere a bidere it’est a beru sa Sardigna”.
Òschiri est a 45 miglias dae sa Costa Smeralda (su tretu de costa connotu in su mundu intreu pro sas renas arvas suas, pro sas rebotas chena pasu e pro sa clientela glamour chi b’andat) est una bidda posta in su coro de s’internu a nord. Ma su essere a curtzu, custos duos logos, est su chi ant a cumone ebbia. Si una die de sos VIP est fata de ispumantes bonos, caviale e yacht, sa die prus nòdida, faeddende de turismu, de Oschiri est sa Sagra de sa Panada, una festa dedicada a una turta de petza de porcu dìliga e bona (in inglesu pork pie), e acumpangiada dae mùsica, cantos e ballos sardos. Unu aposentu de unu hotel ismeraldinu podet torrare postos de traballu meda, ma in sa leada de sa provìntzia de Terranoa – Tèmpiu, in su mentres, sa disocupatzione est pigada a su 17%, cando in su 2012 fiat a su 13%. Sa Costa, a onni manera ispinghet meda s’economia locale.
Como non est chi sos sardos si dispragant de non faghere rebotas cun giogadores de fùbalu e cun gente de sos reality show. Sa Costa Smeralda, tzertu, ponet sa Sardigna in sa carta de su turismu internatzionale ma est una làstima chi su benefìtziu non lee-de prus logos – mescamente in s’internu, pro como pagu connotu e bisitadu e chi imbetze mantenet sa cultura sarda in manera forte.
“Su logu a manu de intro est su coro de s’ìsula, ca inoghe est mere su chi nos distinghet e chi nos faghet ùnicos”, narat Roberto Carta, 38 annos, oschiresu chi traballat in su Comune. “Totu su patrimòniu culturale, linguìsticu, mùsicale – chi est ricu meda – est istadu bene mantesu dae sas biddas de s’internu, in sas tzitades est prus ocasione pro faghere folclore ma inoghe sa cosa est sentida a beru e est cosa fitiana”. Sètzidu in unu bar, postu a ogros a una crèsia inghiriada de tantas prammas, si firmat pro arresonare in sardu cun unu chi fiat colende, in sa limba chi prus de totu impitat in sa bidda (“Cun totu custa gente bi faeddo in sardu, non bi diat resessire a bi faeddare s’italianu. Diat essere cosa istramba” narat). Carta contivigiat unu blog, iscriet prus a totu de Sardigna, e propriu in custu giassu at fatu a cumprendere s’infadu suo pro sa cantzone de Mogol. “Est pagu funguda e non est dìliga, non narat nudda de su fungudumine de sa Sardigna”, narat. Deretu crarit chi s’autore non podet essere acusadu de carchi cosa, faghet su suo. Custa, prus che àteru, est un’idea de turismu “chi non torrat sa mannària de sa Sardigna” e chi como tocat de lassare in caminu.
In medas ant pensadu chi custu passàgiu fiat istadu de faghere dae annos, como chi s’economia sarda est collende sos pabireddos s’arresonu est istadu prus apretadu. S’Istat nos narat chi sa disocupatzione in Sardigna, in su cumprire s’annu passadu, fiat prus arta de su 18%, unu de sos peus datos de Itàlia. Prus de su mesu de sas famìllias decrarat chi sas risorsas econòmicas sunt pagas o chi non bastant propriu.
Sa bidda de Oschiri, a diferèntzia de àteras non at sufertu meda sa crisi a su cumintzu, ma como, màssimu pro sa crisi de edilìtzia, est cumintzende a la serare e non pagu, narat su sindigu Piero Sircana. In su 2010, at naradu, “su Comune at bandidu carchi postu de traballu pro disocupados. B’aiat bisòngiu de 5-6 operajos e fateint sa pregunta 10-12. Sa borta posca l’ant fata in 40, e s’ùrtima in 100. Si diamus faghere unu bandu como fàtzile a lompere a sas 200 o 300 preguntas”, narat.
S’àteru arresonu malu est chi, sigomente ca pagu traballu, sos giòvanos si nch’andant. Sircana l’ischit bene: ambos sos fìgios suos, de binti annos, sunt andados a Milano pro istudiare e traballare. Su caminu demogràficu est malu a beru, Oschiri falat de abitantes dae su 1950 e como nde contat 3.400 ebbia.
In custu momentu creschet su disìgiu de una manna, atrivida e noa proa turìstica culturale chi potat agiuare a creschere sas leadas de s’ìsula sa prus postas male, faghende naschere traballu e animende sas impresas. “Devimus puntare in sas cosas nòdidas de custas leadas de s’internu”, narat Sircana. “Sa Regione nos diat devere agiuare a promovere su genius loci”. Pro sa Sagra de sa Panada de sabadu a Òschiri isetant belle 10.000 persones , una manera pro crarire, narant sos oschiresos, comente sa cultura de su logu podet brotare economia. “Una manifestatzione chi magare at a batire bisitadores meda e balàngios cantu si nde diat faghere in unu mese intreu”, narat Carta.
Dalila Dejua, 31 annos, e sa mama, Filippa Langiu, 62, isperant chi sa gente aprodet gasi a trumas. Traballant meda meda, onni die, in sa butega de panadas chi mandant a dae in antis in famìllia. “Sa Tentatzione”, e sunt aprontende 7-8.000 panadas fatas a manu pro sa gente chi at a bennere. Dejua narat chi sa Sagra est importante pro sas impresas de su logu ma finas pro su turista chi gasi at manera de connoschere “su chi est unu de sos logos mègius de sa Sardigna”. “Comente in Costa Smeralda, chi non est pro a nois”, ispiegat, riende·si·la, inoghe c’at cosa meda de bidere. Subra a custu Giorgio Pala diat essere de acordu chena mancare. Apassionadu de archeologia est gasi amantiosu de su logu suo chi est a cantu a istare male in su mentres chi esaltat – leende ànimu – sas cosas nòdidas: dae sa bellesa de sa limba (“cando si faeddat in sardu si narant cosas chi faghent su coro a cantos”) a su “Museu suta su chelu” de sas ruinas prus antigas. “Semus sètzidos in unu siddadu, ma non faghimus mancu su mìnimu. Non resessimus a narrere: abbaida it’amus inoghe!” narat. “Si fìamus istados a s’artesa, so seguru, chi totu sos 1,6 milliones de sardos fiant istados ricos, non gente chi istat bene. Ricos!”


text:
Meteo Neoneli:
Sera: Condizioni di cielo generalmente sereno. Valori minimi intorno a 0 °C, massimi intorno a 0 °C. Vento prevalentemente da con intensitÓ di km/h, locali raffiche a km/h. Zero termico intorno a 0 m.
Cagliari, Carbonia Iglesias, Medio Campidano, Nuoro, Ogliastra, Olbia Tempio, Oristano, Sassari.
Abbasanta, Aidomaggiore, Albagiara, Ales, Allai, Arborea, Ardauli, Assolo, Asuni, Baradili, Baratili San Pietro, Baressa, Bauladu, Bidoný, Bonarcado, Boroneddu, Bosa, Busachi, Cabras, Cuglieri, Curcuris, Flussio, Fordongianus, Genoni, Ghilarza, Gonnoscodina, Gonnosn˛, Gonnostramatza, Laconi, Magomadas, Marrubiu, Masullas, Milis, Modolo, Mogorella, Mogoro, Montresta, Morgongiori, Narbolia, Neoneli, Norbello, Nughedu Santa Vittoria, Nurachi, Nureci, Ollastra, Oristano, Palmas Arborea, Pau, Paulilatino, Pompu, Riola Sardo, Ruinas, Sagama, Samugheo, San Nicol˛ d'Arcidano, San Vero Milis, Santa Giusta, Santu Lussurgiu, Scano di Montiferro, Sedilo, Seneghe, Senis, Sennariolo, Siamaggiore, Siamanna, Siapiccia, Simala, Simaxis, Sini, Siris, Soddý, Solarussa, Sorradile, Suni, Tadasuni, Terralba, Tinnura, Tramatza, Tresnuraghes, UlÓ Tirso, Uras, Usellus, Villa Sant'Antonio, Villa Verde, Villanova Truschedu, Villaurbana, Zeddiani, Zerfaliu.


text:
Giotto
Giotto di Bondone, fortzis incrutzadura de Ambrogio o Angiolo di Bondone, connottu simplemente che Giotto (Vespignano, 1267 – Firenze, 8 ghennàrgiu 1337) est istadu unu pintore italianu.
Pintore de sos pius mannos. In sos annos '90 de su 1200 trabagliat in Assisi in sa Basilica Superiore, inue pintat istorias de Santu Frantziscu. Dante in sa Commedia, in su Cantu XI de su Purgadoriu narat de Giotto:
Sa Legenda de Santu Frantziscu est presentada in 28 iscenas, e de custas ammentamos: Su presèpiu de Greccio, Sa preiga denanti de Onoriu III, sa cunfirma e sa Regula, sa preiga a sos puzones, sa renuntzia a sos benes, sa visione de su carru de fogu.
Tra su 1303 e su 1305 trabagliat a Padova in sa cappella nada degli Scrovegni, o de s'Arena, e dedicada a Nostra Segnora, inuie Giotto at illustaradu sos Misterios de sa vida de Cristos e de Maria. B'est s'iscena de s'Annuntziatzione de s' Anghelu a Maria. Sa freguras si mustrant intro duas ediculas cun evidentzias de sa prospettiva, una novidade. Sighini ateras iscenas marianas. Tota sa Cappella est pintada. Si devet notare: s' Adoratzione de sos Tres Res, s'istrage de sos Innotzentes, sa fuidura in Egittu, sa resurretzione de Lazzaru, s'Ultima Chena, su tradimentu de Giuda ( iscena ricca de particulares), Gesus denanti a Anna e Càifa, s'iscena de Gesus mortu (cun meda anghelos chi mustrant dolore), se resurretzione de Cristos, s'iscena de su Giuditziu finale ( Cristos zuighe sètzidu in tronu inghiriadu dae anghelos e santos: sutta, una rughe rezida dae duos anghelos; pius in basciu s'offerta de sa Cappella a sa Madonna. Sa rughe dividet sos santos dae un'ala, dae sos diaulos e dannados dae s'atera.
Dae su 1313 Giotto trabagliat a Firenze in sa Creja de Santa Rughe po decorare tzeltas cappellas (Bardi, Peruzzi).
Su 1334 incomintzada su trabagliu po su campanile de su Duomo de Firenze dende proa de essere unu architettu. Giotto morit su 1337 e-i su campanile no est finidu. Lu continuat Andria Pisano e lu finit Frantziscu Talenti.
Agganzos dae fora[modìfica | edit source]
Sa cappella degli Scrovegni in Padova Testu grassu(IT)


text:
-
Numeri
Argomenti
-
- Alfred Stieglitz Andrea Rabbito Angela Steffen architettura a scarcity of miracles Autoritratto beat generation Bill Frisell Bollywood Carla Accardi Carla Lonzi ceramica Chessa cinema Cinema Massimo Conservatorio Verdi convegno Deleuze Diego Pascal Panarello discipline global mobile Disfarmer Disfarmer Project Edgar Morin Elvira Banotti Erwin Panofsky Fernand Léger festival Cronosfera fotografia Franco Prono gavin harrison Harry Bellet Harry Partch Hiroshima Mon Amour Iconologia immagine-suono implicito acustico Jakko Jakszyk Jean Renoir Joseph Stella king crimson Le Corbusier Lenci L’illusione e l’inganno McLuhan mel collins Merz Mike Celona Millard Meiss mito greco mitologia Morin musica americana musica contemporanea Nigro Orson Welles Paolini Paolo Fossati Rimas Sakalauskas Rivolta femminile robert fripp sintesi delle arti Sputiamo su Hegel Steve Della Casa Sturani Thorsten Fleisch tony levin Torino unité d'habitation università di Torino Venere Venezia Vienne Chan Vladimir Todorovic Walter Ong Young Intellectuals
Archivi tag: discipline global mobile
Jakszyk, Fripp and Collins, A Scarcity Of Miracles, DGM 2011
Jakszyk, Fripp and Collins (con Levin e Harrison) è l’ultimo dei vari ProjeKcts che da una quindicina di anni si creano per dare nuova linfa alle varie formazioni dei King Crimson, e A Scarsity Of Miracles è il disco che … Continua a leggere
Pubblicato in Recensioni Contrassegnato a scarcity of miracles, discipline global mobile, gavin harrison, Jakko Jakszyk, king crimson, mel collins, robert fripp, tony levin


text:
Wed, Mar 12–Mon, Mar 31, 1952
Exhibition
Contemporary Italian Prints (Exhibition)
Luigi Bartolini, Renato Birolli, Umberto Boccioni, Enrico Bordoni, Corrado Cagli, Massimo Campigli, Carlo Carrà, Felice Casorati, Giorgio de Chirico, Pietro Consagra, Leonardo Cremonini, Filippo De Pisis, Felicita Frai, Anselmo Francesconi, Achille Funi, Olivio Loffredo, Marino Marini, Giorgio Morandi, Ennio Morlotti, Antonio Music, Sirio Musso, Armando Pizzinato, Carlo Ramous, Guiseppe Santomaso, Aligi Sassu, Luigi Spacal, Fiorenzo Tomea, Arturo Tosi, Guiseppe Viviani


text:
Cannaca
Una cannaca est una casta de prenda o un'alamaramentu chi si zughet a inghìriu de su tzugru. Sas cannacas sunt formadas normarmente dae una cadenita de metallu baliosu, chi podet servire o nono de suportu pro elementos decorativos (infilados che pèrolas, pendentes, eac.).
In su barigare de sos millènnios, sa cannaca at leadu gradativamente formas semper prus rafinadas, moende dae sas filas mengas de biscacos o pedrischeddas de èpogas primitivas, finas a nche cromper a tènnigas de lallaneria bariadoras cunforme a su gustu de sos tempos.
Zai inche sos ezìtios antigos, sos artesanos aiant impreadu pro sas cannacas diferentes materiales, dae su corru a s'ossu, dae su marfiliu a sas pedras tostas. In prus de unu livellu cussideràbile de imazinadura, si fiant ispainadas tènnigas noas de traballadura de materiales baliosos, addae de sa filigrana e de sos ismartos.
Àteras leadas antigas in ue aiant proliferadu sas produiduras rafinadas de cannacas fiant istadas Creta e Mitzena, in ue aiant imperadu cannacas de ametistas. Finas sas cannacas etruscas abundaiant de oro e traballadura a trina, cando ch'in s'era ellenista sos Gregos aiant isvilupadu sos modellos issoro prus creativos, dae sos torches a sos collanas de làmina de brunzu. Totu custos elementos fiant istados releados dae sos romanos, chi b'aiant annantu motivos noos gràssias a s'introduidura de cammeos, coraddos, turchesas, eac.
Si sas cannacas produidas dae s'artesania bizantina aiant evidentziadu s'impreu de monedas e rughes, sa lallaneria bàrbara aiat abundadu de metallu e pedras baliosas.
A pustis de una fase medievale de sintzillia relativa, in su Renaschimentu s'impreu de sas cannacas fiat torradu a esser pobulare e sa lallaneria aiat produidu cabos de òpera beros e autèntigos.
In sos sègulos posteriores, sas cannacas fiant devènnidas un'istrumentu iscrusivamente femininu e aiant leadu una forma prus pagu imbargosa pro ponner in evidèntzia sa bellesa naturale de sas pedras.
Duncas, in su barigare de sos millènnios, si sunt impreados elementos bariados, sos prus comunos de sos cales sunt istadas pedras baliosas o mesubaliosas, zemmas, linna, corzu, biscacos, eac.
Sa cannaca est una de sas prendas utilizadas pro zugher unu sìmbulu cun s'intentu de afirmare sa pertenèntzia a una relizione o a una currente de pessamentu, pro narrer unu santucristu o unu Budda.


text: Su 28 de ghennàrgiu de su 1985, Michael Jackson e Lionel Richie registrant una cantzone cun punnas benèficas destinada, in unu, a sa populatzione etìope afrigida su tempus dae una grandu carestia, e a s’eternidade. La finantzieit Quincy Jones, la canteint belle totus sos cantadores americanos de su momentu. Artistas de primore comente a Lionel Richie, Michael Jackson, Stevie Wonder, Diana Ross, Ray Charles, Tina Turner, Cindy Lauper, Billy Joel, Bob Dylan, Bruce Springsteen e Dionne Warwick, pro nde numenare unos cantos, e fintzas s’irlandesu Bob Geldof. S’initziativa, chi nch’at collidu prus de 100milliones de dòllaros, est istada un’eventu in contra-tendèntzia cun sas polìticas e s’assentu americanos de semper. A dae chi – ammentemus - sos americanos sunt a gherra, in belle totu su mundu, pro 222 de sos 241 annos chi esistint. Dae sa nàschida, su 1776 a oe, sos Istados unidos de Amèrica sunt a gherra su 92% de sa vida issoro.


text:
de Lisandru Beccu
Rastelli binchet in su Sant'Elia contra a sa ex iscuadra sua. Sos “sardos” giogant bene pro totu sa partida, tzedende petzi a s'ùrtimu, cando s'istrachidùdine si faghet intèndere de prus. Su Casteddu rinùntziat a Deiola, friscu friscu de rinnovu cuntratuale e lassat logu a Joao Pedro. Pro su restu sa formatzione est sa matessi de sa chida colada, francu Pisacane chi giogat a su postu de Murru.
S'Avellino gestit bene sa botza a su cumintzu, faghende·si bìdere in dae in antis cun Insigne in su ladus de manca, ma sa defensa ruju-biaita est pronta e respìnghere sos atacos angenos. A su de 21 minutos Melchiorri paret chi apat sa possibilidade de dare pensamentos a Frattali, ma su defensore recùperat e nche bogat sa botza addae de sa lìnia de fundu. Su Casteddu creschet e proat a nche colare in vantàgiu cun unu tiru de Farias chi però nch'essit a foras. Tando tentat Melchiorri, ma at prus pagu sorte. Nche colant pagos minutos e Farias s'imbentat unu passàgiu filtrante chi nche colat sas ancas de sos defensores e nche crompet a sos pees de Sau (forsis in foras de giogu) chi si fùrriat e la tocat su tantu suo pro marcare su gol. Casteddu in vantàgiu. Mokulu tando chircat de nche tragiare sos suos, intrat in àrea dae su ladus de manca, ma su tiru nch'essit a costàgiu de su palu defensadu dae Storari.
In su segundu tempus, semper Mokulu at sa possibilidade de nche giùghere a su parègiu sos biancu-birdes, ma a sa sola, cara a Storari si faghet ipnotizare. Mancu su tempus de chinnire ogru e Melchiorri raddòpiat a su de 53 minutos. Nche collit cun sa conca unu tiru dae su cugione de Farias e l'indiritzat a manca de Frattali marchende su 2-0. Oramai su Casteddu si nch'est fatu mere de su campu e proat, sena fortuna, a ismanniare su nùmeru de sos gol cun Farias e Di Gennaro; unu tiru de Sau a su de 19 minutos nch'iscudet a su palu e torrat in segus. Mokulu, su mègius de s'Avellino finas a como, at sa possibilidade de fàghere torrare sos suos in partida, ma su portieri ruju-biaitu li negat sa glòria, no est die. Su Casteddu rallentat e sos òmines de Tesser torrant a intrare in partida a su de 84 minutos. Zito dae su ladus de dereta nche ponet sa botza a mesu de s'àrea, in ue Arini antìtzipat a totu cantos e fùlminat a Storari cun unu destru de prima intentzione. Su recùperu de chimbe minutos non permitit a sos campanos de nch'agantzare su parègiu. Sa partida acabbat 2-1 pro sos sardos, ma non b'at mancu tempus de festare ca martis si giogat in Chiàvari cun sa Virtus Entella.
Formatziones
Casteddu: Storari, Balzano, Capuano, Salamon, Pisacane (59' Murru), Joao Pedro, Di Gennaro (82' Fossati), Dessena, Farias (69' Deiola), Sau, Melchiorri.
Allenadore: Màssimo Rastelli
Avellino: Frattali, Bastien (55' Jidayi), Visconti, Ligi, Biraschi, Insigne (62' Soumare), Gavazzi (28' Zito), Arini, Trotta, Nica, Mokulu.
Allenadore: Attìlio Tesser
Gol: 29' Sau, 53' Melchiorri, 84' Arini


text: Si nche morgeit deghe annos a oe, in Casteddu, su giornalista, poeta e iscritore sardu Cicitu Màsala. Fiat su 23 de ghennàrgiu de su 2007. Fiat òmine chi a minore moveit conca a su fronte russu de sa segunda gherra mundiale, dae ue nche torreit fertu a un'anca. Autore de paritzas publicatziones in sardu e in italianu leeit parte fintzas a su Comitadu pro sa limba sarda e a sa commissione chi proponiat una lege pro su bilinguismu perfetu. Intre sas òperas suas prus nòdidas ammentamus Quelli dalle labbra bianche e Sa limba est s'istòria de su mundu.


text:
Cun sa Delibera de su Consìgiu Comunale n°32 de su 1 de cabidanni 2010, su Consìgiu Comunale de Sindia, at deliberadu chi su toponimu in sardu de sa bidda est “SINDÌA”. S’Amministratzione Comunale de Sindia, at crefidu sighire, chena dudas, sos inditos de sa Regione Autonoma de sa Sardigna, chi in s’ambitu de su Progetu “ATLANTE TOPONOMASTICU SARDU”, aiat cumbidadu totus sos Comunes de sa Sardigna a Deliberare su toponimu de sa bidda in sardu: a primu in su mese de triulas 2009, cun una Nota de s’Assessore Regionale, s’Ing. M. Lucia Baire, a su cale est sighida una Nota de su Diretore de su Servitziu Limba Sarda, su Dr. Giuseppe Corongiu, in su mese de triulas 2010.
Bidu chi sas atestatziones istoricas de sos documentos, a partire dae s’Edade de Mesu a die de oe e sa pronuntzia orale, ant cunfirminadu chi su numene de sa bidda est “SINDÌA”, s’Amministratzione Comunale at decisu de aprovare sa forma ortografica grafica subracitada.
Sa Delibera est istada fatta in cunformidade cun sa Lege 482/99, sa cale a s’articulu 10 declarat: “In sos Comunes de sos cales a s’articulu 3, in annanta a sos toponimos ufitziales, sos consìgios comunales podent deliberare s’adotzione de toponimos cunformes a sas traditziones e sos usos locales”.
Su toponimu  “SINDÌA”, est istadu aprovadu cun votatzione unanime de su Consìgiu Comunale.